**ADÁSVÉTELI KERETSZERZŐDÉS**

***biztonsági hőpapír alapú, tekercsben lévő jegypapírok szállítása tárgyában***

amely létrejött egyrészről az

**MÁV-START Vasúti Személyszállító Zártkörűen Működő Részvénytársaság**

* székhelye: 1087 Budapest, Könyves Kálmán körút 54-60.
* cégjegyzék száma: 01-10-045551
* adószáma: 13834492-2-44
* KSH besorolási száma: 13834492-4910-114-01
* számlavezető pénzintézete: Raiffeisen Bank Zrt.
* bankszámla száma: 12001008-00154206-00100003
* képviseli: Csépke András, vezérigazgató

mint vevő (a továbbiakban: „Megrendelő”), másrészről a

**………………………………………….**

* székhely:
* számlavezető pénzintézet:
* bankszámlaszám:
* adószám:
* statisztikai számjel:
* levelezési cím:
* képviseli:

mint eladó (a továbbiakban: „Szállító”, együttes említésük esetén: „Felek”) között az alulírott napon és helyen, az alábbi feltételekkel.

**Előzmények**

Megrendelő *„Belföldi és nemzetközi jegypapír beszerzése – adásvételi szerződés”* tárgyban a közbeszerzésekről szóló 2015. évi CXLIII. törvény (a továbbiakban: Kbt.) szerinti hirdetmény közzétételével induló tárgyalásos közbeszerzési eljárást folytatott le. Az eljárás nyertese Szállító lett; Felek a jelen szerződést e tényre tekintettel kötik meg.

1. **A szerződés tárgya, teljesítési hely és határidő**
   1. Megrendelő megrendeli, Szállító elvállalja a jelen szerződés 1. számú mellékletében rögzített műszaki paraméterekkel rendelkező, tekercselt menetjegy alappapír szalagok (a továbbiakban: „Jegyalap-tekercsek”) legyártását és Megrendelő részére történő leszállítását a jelen szerződésben rögzített feltételek mellett. A Jegyalap-tekercsek tartalmazzák, a jelen szerződés 1. sz. mellékletében meghatározottaknak megfelelő, előnyomott jegyszelvényeket (a továbbiakban: „Jegyszelvény”).
   2. Felek rögzítik, hogy a jelen szerződés keretösszege nettó 397.000.000,- Ft -75 %, azaz nettó háromszázkilencvenhétmillió forint mínusz hetvenöt százalék (a továbbiakban: „Teljes Keretösszeg”), mely összeg terhére Megrendelő fedélzeti Jegyalap-tekercseket és pénztári Jegyalap-tekercseket vásárol az alábbiakban részletezettek szerint:
      1. A Teljes Keretösszeg felhasználása során Megrendelő nettó 99.250.000,- Ft-nak, azaz nettó kilencvenkilencmillió-kétszázötvenezer forintnak (a továbbiakban: „Alapösszeg”) megfelelő értékben vállal kötelezettséget Jegyalap-tekercsek megrendelésére.
      2. A Teljes Keretösszeg és az Alapösszeg különbözete értékének, összesen nettó 297.750.000,- Ft, azaz nettó kétszázkilencvenhétmillió-hétszázötvenezer forintnak (a továbbiakban: „Keret-különbözet”) a terhére a Megrendelő jogosult, de nem köteles eseti megrendelésekkel élni.
      3. Felek rögzítik, hogy Megrendelő az Alapösszeg és a Keret-különbözet terhére is korlátozás nélkül jogosult bármely, a jelen szerződés szerinti Jegyszelvény típus bármelyikének leszállítását megrendelni. Felek rögzítik továbbá, hogy Megrendelő nem vállal semmiféle kötelezettséget arra, hogy a jelen szerződés tárgyát képező Jegyszelvények mindegyik típusa vonatkozásában eseti megrendelésekkel fog élni a jelen szerződés időbeli hatálya alatt, azaz megrendelési kötelezettsége kifejezetten és kizárólag az Alapösszeg értékét kitevő Jegyalap-tekercs mennyiség megrendelése vonatkozásában áll fenn, figyelemmel az 1.2.4. pontban foglaltakra is.
      4. Megrendelő vállalja, hogy mind az Alapösszeg, mind a Keret-különbözet terhére oly módon ad le eseti megrendeléseket, hogy az eseti megrendelések szerinti, minimálisan leszállítandó, adott Jegyszelvény-típus szerinti Jegyszelvény-mennyiség az alábbiak szerinti darabszámot elérje:

|  |  |
| --- | --- |
| ***Jegyszelvény típusa*** | ***Eseti megrendelésenként megrendelendő minimális darabszám*** |
| pénztárgéphez, belföldi jegyek értékesítéséhez használandó jegyszelvény | 3 000 000 db |
| fedélzeti eszközhöz használandó jegyszelvény | 3 000 000 db |
| pénztárgéphez, nemzetközi jegyek értékesítéséhez használandó jegyszelvény | 500 000 db |
| automatában, belföldi és nemzetközi jegyek értékesítéséhez használandó jegyszelvény | 1 000 000 db |

Felek rögzítik, hogy Megrendelő a Keret-különbözet terhére úgy köteles az utolsó eseti megrendelését leadni, hogy az ezen eseti megrendelés szerinti Jegyszelvény-mennyiség megrendelésével az összes, a jelen szerződés időbeli hatálya alatt megrendelt Jegyszelvény-mennyiség teljes nettó értéke a jelen szerződés Teljes Keretösszegét ne haladja meg.

* + 1. Felek rögzítik, hogy eseti megrendelések leadására Megrendelő legfeljebb a jelen szerződés hatálybalépésétől számított 2 (kettő) évig jogosult. Felek a félreértések elkerülése érdekében rögzítik, hogy erre tekintettel a Szállító általi teljesítésekre – adott esetben – a 2 éves időtartamot követően is sor kerülhet az 1.2.6. pontban foglalt határidőre figyelemmel.

Megrendelő az eseti megrendeléseit írásban, e-mailben vagy faxon vagy tértivevényes vagy személyesen átadott levélben jogosult leadni Szállító részére. Az eseti megrendeléseket Megrendelő a Szállító jelen szerződés szerinti kapcsolattartója részére köteles megküldeni. A jelen szerződés szerinti teljesítési határidők az adott eseti megrendelés Szállító általi kézhezvételének napját követő munkanapon kezdődnek (azaz e-mail esetén a kézbesítési visszaigazolás napját, fax esetén a faxnapló kézbesítési igazolásában szereplő napot, tértivevényes vagy személyesen átadott levél esetén a tértivevényen vagy a személyesen átadott levél másodpéldányán/postakönyvben feltüntetett átvételi időpontot követő munkanapon).

* + 1. Felek megállapodnak, hogy a Megrendelő által leadott eseti megrendelések szerinti Jegyalap-tekercseket Szállító az adott eseti megrendelés kézhezvételétől számított 30 (harminc) naptári napon belül köteles szerződésszerűen leszállítani Megrendelő részére azzal, hogy a jelen szerződés szerinti adott Jegyszelvény-típust érintő első leszállítás esetén a teljesítési határidő az előzőekben foglaltaktól eltérően 60 (hatvan) naptári nap.

Felek megállapodnak, hogy Szállító előteljesítésre jogosult azzal, hogy előteljesítés esetén legkésőbb az előteljesítés szerinti leszállítás időpontját legalább 5 (öt) munkanappal megelőzően köteles Megrendelőt tájékoztatni e tényről. Megrendelő a Szállító ilyen értesítése esetén a Szállító értesítése kézhezvételét követő 2 (kettő) munkanapon belül köteles megadni az 1.3. pont szerinti adatokat Szállító részére írásban, e-mailben vagy faxon küldött értesítésben megadni. Amennyiben Megrendelő a teljesítési helyszíneket a jelen pont szerinti határidőben és módon nem adja meg Szállító részére, úgy Szállító teljesítési határidői a Megrendelő késedelmével megnövekednek, melyért Szállító felelőssége nem állapítható meg.

* 1. Felek rögzítik, hogy Megrendelő – amennyiben az adott eseti megrendelésben erre nem került sor – az 1.2.6. pont első bekezdése szerinti esetben a hivatkozott bekezdés szerinti teljesítési határidőt legalább 10 (tíz) naptári nappal megelőzően írásban, e-mailben vagy faxon küldött értesítésben adja meg Szállító részére, hogy a kiszállítást mely – kizárólag – budapesti teljesítési helyszín(ek)re kéri. Felek a félreértések elkerülése érdekében rögzítik, hogy Megrendelő korlátozás nélkül jogosult a Jegyalap-tekercsek leszállítását Budapest közigazgatási területén belül bármely helyszínre igényelni azzal, hogy a fentiek szerinti értesítésben köteles meghatározni, hogy az egyes teljesítési helyekre mekkora mennyiség leszállítását igényli.
  2. Szállító az a jelen szerződésben foglaltak alapján köteles a Jegyszelvényeket tartalmazó Jegyalap-tekercsek leszállítását teljesíteni.

Amennyiben Szállító a jelen szerződés szerinti valamely teljesítését bármely oknál fogva akadályoztatva látja, haladéktalanul köteles írásban értesíteni Megrendelőt az általa vállalhatónak tekintett és teljesíthető új határidőről. A módosított határidő kizárólag abban az esetben tekinthető érvényesnek, ha azt a Megrendelő írásban elfogadta. Ellenkező esetben a Megrendelő élhet a késedelem, illetőleg – adott esetben a nemteljesítés – szankcióival.

* 1. Felek rögzítik, hogy Szállítót terhelik mindazon kötelezettségek, amelyeket a jelen szerződés nem tesz kifejezetten a Megrendelő kötelezettségévé. Hacsak a jelen szerződés kifejezetten eltérően nem rendelkezik, a Szállító szállítási kötelezettsége magában foglalja az összes olyan tételt, amelyek specifikusan nincsenek a szerződésben megemlítve, de minden kétséget kizáróan következik a szerződésből, hogy a Jegyalap-tekercsek szállításához, azok Megrendelő általi használatához, valamint a jelen szerződés szerinti teljesítések maradéktalan megvalósításához ugyanannyira szükségesek, mintha ezeket a tételeket a szerződés kifejezetten említette volna. Felek kifejezetten rögzítik, hogy jelen szerződés vonatkozásában a Pogári törvénykönyvről szóló 2013. évi V. törvény (a továbbiakban: Ptk.) 6:63. § (5) bekezdés első mondatának alkalmazását kizárják.

1. **A kreatívok kiszerkesztése, próbagyártás, a Jegyalap-tekercsek leszállítása, átadás-átvétele, raklapok kezelése**
   1. A jelen szerződés tárgyát képező Jegyszelvények kreatívja a jelen szerződés megkötésével egyidejűleg átadásra került Megrendelő által a Szállító részére. Felek rögzítik, hogy Szállító feladata és költsége azok jelen szerződés hatálybalépésétől számított 5 (öt) munkanapon belül történő megszerkesztése és Megrendelő részére jóváhagyásra történő átadása. Megrendelő kijelenti, hogy a szerződésszerűen, megfelelő tartalommal elkészített kreatívokat azoknak a részére történő átadásától számított 1 (egy) munkanapon belül jóváhagyja. Felek a félreértések elkerülése érdekében rögzítik, hogy Megrendelő előzőek szerinti 1 munkanapos jóváhagyási eljárási időtartamát az előzőek szerinti 5 munkanapos „teljesítési határidő” nem foglalja magában, továbbá Felek rögzítik, hogy a Szállító hibás teljesítése esetén a Megrendelő által legfeljebb 2 (kettő) munkanapos, a következőkben részletezettek szerinti, késedelmi kötbérrel terhelt póthatáridő biztosítható. Felek rögzítik, hogy a kreatív késedelmes és/vagy hibás megszerkesztéséből eredő, a Szállítónak felróható késedelem, azaz a megrendelői jóváhagyás előzőek szerinti határidőben történő megadásának lehetetlensége, a Szállító 9.3.1. pont szerinti kötbérfizetési kötelezettségét vonja maga után azzal, hogy ezen esetben a késedelmi kötbér mértéke 300.000,- Ft, azaz háromszázezer forint az 5 (öt) munkanapos határidő elteltét követő, minden megkezdett, késedelemmel vagy hibás teljesítés miatt biztosított póthatáridővel érintett naptári nap után mindaddig, amíg Megrendelő a jóváhagyását szerződésszerűen meg nem adja. A jelen pont szerinti kötbér a késedelem – melybe a hibás teljesítés miatt biztosított póthatáridő is beleszámítandó – megszűnésével esedékessé válik.

Felek megállapodnak továbbá, hogy Megrendelő bármikor, kizárólag az 1. sz. melléklet szerinti specifikáció keretei között jogosult a Jegyszelvények kreatívját a jelen szerződés időbeli hatálya alatt módosítani azzal, hogy ez esetben a kreatív kiszerkesztését köteles saját költségén elvégezni és a kiszerkesztett kreatívo(ka)t átadni Szállító részére. Szállító a módosított kreatív(ok) alapján köteles – a Felek kifejezett, ettől eltérő, írásos megállapodása hiányában – az ezen, módosított és kiszerkesztett kreatív(ok) kézhezvételét követően leadott eseti megrendelések szerinti leszállításokat teljesíteni. Megrendelő vállalja, hogy a jelen bekezdés szerint módosított kreatív(ok) Szállító részére történő átadásának napjától számított 2 (kettő) munkanapon belül nem ad le eseti megrendelést Szállító részére. Felek rögzítik, hogy a kreatívok jelen bekezdés szerinti módosítása nem minősül a jelen szerződés módosításának és azzal összefüggésben (ideértve különösen a módosított kreatívok szerinti Jegyszelvények legyártására vonatkozó kötelezettséget) a Szállító semmiféle igényt – pl. költség vagy díjemelés iránti igényt stb.) nem jogosult érvényesíteni Megrendelővel szemben.

Felek rögzítik, hogy a jelen pontban foglalt kötelezettségei teljesítésének ellenértékét a Szállító részére leadott eseti megrendelések általa történő szerződésszerű teljesítésének ellenértéke – a Megrendelő által a jelen szerződés alapján fizetendő vételár – magában foglalja, függetlenül attól, hogy milyen Jegyalap-tekercs típusba tartozó jegyek megrendelésére kerül sor Megrendelő által a jelen szerződés időbeli hatálya alatt.

* 1. Szállító az adott Jegyszelvénytípus kreatívjának 2.1. pont szerinti, Megrendelő által történt jóváhagyása napjától számított legfeljebb 15 (tizenöt) naptári napon belül köteles az adott Jegyszelvénytípus szerinti Jegyszelvényeket tartalmazó 10 db, azaz tíz darab Jegyalap-tekercs próbagyártását elvégezni és azokat a Megrendelő képviselője részére a Felek által előzetesen, írásban egyeztetett időpontban és budapesti helyszínen átadni azok bevizsgálása céljából.

A próbagyártott Jegyalap-tekercsek/Jegyszelvények tulajdonjoga azok Megrendelő részére történő fizikai átadásával száll át Megrendelőre.

Megrendelő a jelen pont alapján átvett Jegyalap-tekercseket tételes mennyiségi és minőségi vizsgálatnak veti alá. Amennyiben bármely próbagyártott Jegyalap-tekercs / Jegyszelvény bármely hibában, hiányosságban szenved, Megrendelő korlátozás nélkül jogosult az érintett Jegyalap-tekercs típus vonatkozásában a próbagyártás megismétlésére írásban utasítani a Szállítót. A megismételt próbagyártást a Szállító a Megrendelő vonatkozó felszólításának kézhezvételétől számított 5 (öt) naptári napon belül köteles elvégezni és a megismételt próbagyártás során előállított Jegyalap-tekercseket (ez esetben is 10 db-ot) átadni Megrendelő részére az előzőek szerinti szabályok szerint egyeztetett helyen és időpontban a tételes vizsgálat Megrendelő általi elvégzése érdekében.

Amennyiben az adott Jegyalap-tekercs típusba tartozó, próbagyártott Jegyalap-tekercsek, valamint a rajtuk található valamennyi Jegyszelvény a jelen szerződésben foglaltaknak megfelel, Megrendelő írásos igazolást állít ki Szállító részére a próbagyártás adott Jegyalap-tekercs típus vonatkozásában való megfelelőségéről.

Amennyiben az adott Jegyalap-tekercs típus szerinti Jegyalap-tekercsek próbagyártását Megrendelő 3 (három) alkalommal visszautasítja arra tekintettel, hogy a próbagyártott Jegyalap-tekercsek nem felelnek meg maradéktalanul a jelen szerződés 1. sz. mellékletében foglaltaknak és/vagy a 2.1. pont szerint jóváhagyott kreatívnak, Szállító a 3. (harmadik), megrendelői visszautasításról szóló írásos értesítés kézhezvétele napját követő naptól a 2.1. pontban meghatározottak szerinti mértékű kötbért köteles fizetni Megrendelő részére a minden naptári napra mindaddig, amíg az adott Jegyalap-tekercs típus vonatkozásában Megrendelő részéről a próbagyártás megfelelőségét tanúsító igazolás kiállításra nem került. Felek a félreértések elkerülése érdekében rögzítik, hogy a jelen bekezdés szerinti kötbér felszámítására Jegyalap-tekercs típusonként külön-külön kerül sor.

Amennyiben az adott Jegyalap-tekercs típus szerinti Jegyalap-tekercsek próbagyártását Megrendelő a 6. (hatodik) alkalommal kényszerül visszautasítani arra tekintettel, hogy a próbagyártott Jegyalap-tekercsek nem felelnek meg maradéktalanul a jelen szerződésben foglaltaknak, Megrendelő jogosulttá válik a jelen szerződés teljes vagy részleges azonnali hatályú felmondására vagy – választása szerint – az attól való teljes vagy részleges elállásra.

Felek rögzítik, hogy a jelen pontban foglalt kötelezettségei teljesítésének ellenértékét a Szállító részére leadott eseti megrendelések általa történő szerződésszerű teljesítésének ellenértéke – a Megrendelő által a jelen szerződés alapján fizetendő vételár – magában foglalja, függetlenül attól, hogy milyen Jegyalap-tekercs típusba tartozó jegyek megrendelésére kerül sor Megrendelő által a jelen szerződés időbeli hatálya alatt.

* 1. Felek rögzítik, hogy a Megrendelő fenti, 2.1. és 2.2. pont szerinti, az adott Jegyalap-tekercs típus kiszerkesztett kreatívját és próbagyártását elfogadó igazolása és Megrendelő vonatkozó eseti megrendelése hiányában az adott Jegyalap-tekercs típusba tartozó Jegyalap-tekercsek „sorozatgyártását” Szállító kizárólag saját költségére és kockázatára jogosult megkezdeni, ide nem értve azon esetet, ha Megrendelő az adott Jegyalap-tekercs típus kiszerkesztett kreatívját és próbagyártását elfogadó igazolása kiállítását megelőzően eseti megrendelést ad le az adott Jegyalap-tekercs típusba tartozó Jegyalap-tekercsek leszállítására.
  2. Az eseti megrendelésekkel megrendelt Jegyalap-tekercsek leszállítása, átadás-átvétele
     1. Szállító a leszállítás napját legalább 3 (három) munkanappal megelőzően köteles Megrendelőnek a jelen szerződés szerinti kapcsolattartóját e-mailben, továbbá faxon/levélben is értesíteni a leszállítás óra pontossággal megadott időpontjáról. Felek a félreértések érdekében rögzítik, hogy a leszállítással kapcsolatos értesítésre vonatkozó, a fentiekben részletezett szabály minden körülmények között irányadó; azt a Felek közötti egyéb – pl. telefonon, etc. történt – kommunikáció nem helyettesítheti. Amennyiben bármely oknál fogva a Megrendelő számára a pontos leszállítási időpont nem megfelelő, erről haladéktalanul tájékoztatja Szállítót és Felek a mindkét Fél számára elfogadható leszállítási időpontot írásban egyeztetik egymással. Felek rögzítik, hogy Megrendelő a leszállítást kizárólag munkanapokon, hétfőtől csütörtökig 08:00 és 14:00 óra között, pénteken 08:00 és 10:30 óra között köteles\_fogadni az 1.3. pont szerinti teljesítési helyszíneken. Egyéb időpontban történő szállítás csak a Megrendelővel történt előzetes egyeztetés alapján, Megrendelő kifejezett, írásos jóváhagyása esetén lehetséges.

Felek rögzítik, hogy legkésőbb a teljesítés pontos időpontjáról szóló fenti tájékoztatásban Szállító köteles az adózás rendjéről szóló 2003. évi XCII. törvény (a továbbiakban: Art.) 22/E. § (8) bekezdése és az 5/2015. (II.27.) NGM rendelet alapján a Megrendelő által az állami adó- és vámhatóság részére bejelentendő adatokról és információkról a Megrendelő jelen szerződés szerinti kapcsolattartóját tájékoztatni, amennyiben a vonatkozó jogszabályi rendelkezések alapján a Megrendelőnek bejelentési kötelezettsége áll fenn.

* + 1. Szállító a Jegyalap-tekercseket a jelen szerződés 1. számú mellékletében meghatározottak szerint csomagolva köteles leszállítani azzal, hogy a csomagolásának meg kell felelnie a szállítás módjának és a zárt téri raktározás követelményeinek, összhangban az általános logisztikai gyakorlattal.

Felek a félreértések elkerülése érdekében rögzítik, hogy Megrendelőt nem terheli semmilyen kötelezettség és felelősség a szállításhoz esetlegesen igénybevett fuvarozó tekintetében. Az esetleges fuvarozás minden költségét és kockázatát a Szállító viseli. A fuvarozóval szembeni igény érvényesítése kizárólagosan Szállító kockázatára és költségére történik, arról kizárólag a Szállító köteles gondoskodni.

A leszállításra kerülő Jegyalap-tekercsek okmányainak és valamennyi egyéb okiratnak (értve ez alatt a kereskedelmi gyakorlatban szokásos összes okiratot és dokumentumot, pl. a szállítólevelet, megfelelőségi nyilatkozatot) meg kell felelnie a vonatkozó jogszabályokban és a jelen szerződésben és mellékleteiben előírt követelményeknek (ideértve a Megrendelő esetleges további, indokolt követelményeit is). Szállító a szállítólevélen köteles feltüntetni az adott leszállításkor a Megrendelő részére átadott raklapok darabszámát is. Szállító a Jegyalap-tekercsek és/vagy Jegyszelvények minőségét gyártói megfelelőségi nyilatkozattal (minőségi bizonyítvánnyal) köteles igazolni a leszállításkor. A megfelelőségi nyilatkozat mintáját a 2. számú melléklet tartalmazza.

* + 1. Megrendelő a Szállító által leszállított Jegyalap-tekercsek mennyiségi vizsgálatát azok átadás-átvételekor azonnal elvégzi. Ennek során Megrendelő tételesen megvizsgálja, hogy a leszállítandó Jegyalap-tekercseket tartalmazó dobozok darabszáma egyezik-e a jelen szerződésben rögzítettekkel. Megrendelő a mennyiségi átvétel során köteles megvizsgálni a leszállított Jegyalap-tekercsek csomagolását, szemrevételezéssel ellenőrizve, hogy azok sérülésmentesek-e. Megrendelő nem köteles átvenni azon Jegyalap-tekercseket, melyek csomagolása sérült vagy egyebekben nem felel meg a jelen szerződésben foglaltaknak és e körülmények alapján valószínűsíthető, hogy a sérült vagy nem megfelelő csomagolású Jegyalap-tekercsek a csomagolás, szállítás, rakodás során megsérülhettek vagy a Megrendelő általi tárolásuk, felhasználásuk során megsérülhetnek a csomagolás nem szerződésszerű állapota miatt.

Felek a Jegyalap-tekercsek felhasználásának speciális jellegére tekintettel – értve ez alatt azt, hogy azok minősége megbontásuk és a tényleges felhasználásra való teljes vagy részleges alkalmatlanná tételük nélkül nem vagy nem minden körülmények között ellenőrizhető – rögzítik, hogy a leszállításra kerülő Jegyszelvények/Jegyalap-tekercsek tételes minőségi ellenőrzésének elvégzésére Megrendelő az előző bekezdés szerinti mennyiségi átvétellel egyidejűleg nem köteles, azonban Megrendelő fenntartja magának a jogot a szúrópróbaszerű minőségi bevizsgálásra. A szúrópróbaszerű minőségi bevizsgálás mintavételezéssel történik a mennyiségi átadás-átvétel napján. A jelen pont szerinti minőségi bevizsgáláson Szállító képviselője részt vehet, azonban távolmaradása a vizsgálat elvégzését nem akadályozza. A jelen pont szerinti minőségi átvétel során Megrendelő véletlenszerű kiválasztás alapján az átvett, adott típusba tartozó Jegyalap-tekercsek legalább 2 %-át (kettő százalékát) vizsgálja meg. (Amennyiben az átadás-átvétel során átvett Jegyalap-tekercsek darabszáma miatt a százalékos mérték alapján meghatározott szám nem egész szám, akkor a matematika általános érvényű szabályai alapján egész számra felkerekített darabszám veendő figyelembe.) Megrendelő a vizsgálat során a teljes körűen ellenőrzi a Jegyalap-tekercsek/Jegyszelvények valamennyi, a jelen szerződésben és az 1. sz. mellékletben meghatározott paraméterét és használhatóságát. (Felek a félreértések elkerülése érdekében rögzítik, hogy adott Jegyalap-tekercs hibásnak minősül abban az esetben is, amennyiben azon akár csak egy Jegyszelvény is hibás.) Amennyiben a vizsgált minták esetén a hibával érintett Jegyalap-tekercsek aránya – a matematika szabályai alapján, kerekítés nélkül számítva – több mint 10 % (tíz százalék), Megrendelő – kizárólagos választása alapján – jogosult az összes, adott részteljesítésben leszállított, adott típusba tartozó Jegyalap-tekercs átvételét visszautasítani és a szerződésszerű teljesítésre felhívni a Szállítót. Szállító Megrendelő elszállításra irányuló felhívásának haladéktalanul köteles saját költségére eleget tenni. Szállító a Megrendelő által megadott budapesti helyszínről köteles az elszállítást teljesíteni.

Felek a félreértések elkerülése érdekében rögzítik, hogy minden, a Megrendelőtől a jelen szerződés alapján bármely hiba miatt elszállított Jegyalap-tekercs megsemmisítésének kötelezettsége és költsége Szállítót terheli.

* + 1. Felek képviselői az átadás-átvételi eljárás során jegyzőkönyvet vesznek fel az átadás-átvételről, melyben a mennyiségi – és adott esetben a szúrópróbaszerű, minőségi – átvétellel kapcsolatos összes lényeges körülményt – különös tekintettel a Megrendelő részéről átvett Jegyalap-tekercseket tartalmazó dobozok darabszámára, az esetleges hiányokra, a visszautasított Jegyalap-tekercsekkel kapcsolatos körülményekre – rögzítik. Felek a félreértések elkerülése érdekében rögzítik, hogy az átadás-átvételi jegyzőkönyv Megrendelő képviselője általi aláírása nem minősül joglemondásnak Megrendelő részéről; e vonatkozásban a 2.4.8. pontban rögzítettek megfelelően irányadók.

A kárveszély viselésének kötelezettsége a Jegyalap-tekercsek vonatkozásában a mennyiségi átadás-átvételi jegyzőkönyv Megrendelő általi aláírásának időpontjától száll át Megrendelőre. A Jegyalap-tekercsek/Jegyszelvények tulajdonjoga a jelen szerződés szerinti átadás-átvételi jegyzőkönyv Megrendelő általi aláírásával száll át Megrendelőre. Megrendelő erre tekintettel kifejezetten kijelenti és vállalja, hogy az átvett és az előzőek szerint a tulajdonába került Jegyalap-tekercsek/Jegyszelvények vételárát megfizeti Szállító részére azzal, hogy a jelen mondatban foglaltak nem jelentenek joglemondást – különösen, de nem kizárólagosan a Szállító hibás teljesítésből eredő felelőssége vonatkozásában – Megrendelő részéről. Szállító kifejezetten tudomásul veszi, hogy Megrendelő a Jegyalap-tekercsek/Jegyszelvények felhasználására vagy azok bármely hasznosítására, továbbértékesítésére azok mennyiségi átvételétől kezdődően korlátozás nélkül jogosult.

* + 1. Felek rögzítik, hogy az előzőekben részletezettek alapján a Megrendelő által át nem vett Jegyalap-tekercsek vonatkozásában Szállító a Megrendelő által meghatározott ésszerű, de legfeljebb 15 (tizenöt) naptári napos póthatáridőn belül köteles a teljesítése hibáit orvosolni, azaz a Jegyalap-tekercsek hiányzó részét a fentiekben rögzített szabályok figyelembevételével leszállítani Megrendelő részére. Felek rögzítik, hogy a póthatáridő Megrendelő általi biztosítása nem mentesíti Szállítót a jelen szerződésben meghatározott jogkövetkezmények alkalmazása alól (ide értve különösen a Jegyalap-tekercsek hiánya/Megrendelő által jogszerűen visszautasított – azaz át nem vett – Jegyalap-tekercsek miatt felszámítható hibás teljesítési kötbért, illetőleg a késedelmi kötbért, mely a póthatáridő időtartamára – azaz a leszállításig – Megrendelő által korlátozás nélkül felszámítható).
    2. Felek a félreértések elkerülése érdekében rögzítik, hogy Megrendelő a jelen, 2.4. fejezetben rögzített, a Szállító hibás teljesítésével kapcsolatos, a hiba kiküszöbölését célzó intézkedések megtételére korlátlanul, azaz ismételten hibás teljesítés esetén is korlátozás nélkül jogosult felhívni Szállítót.
    3. Felek rögzítik, hogy amennyiben a Megrendelő által elvégzett mennyiségi és a Jegyalap-tekercsek csomagolását érintő – nem érdemi – minőségi ellenőrzés vagy – amennyiben arra sor kerül – a szúrópróbaszerű minőségi ellenőrzés alapján Szállító teljesítése szerződésszerű, a mennyiségi átadás-átvétel napjától számított, legkésőbb 3 (három) munkanapon belül Megrendelő a jelen szerződés 4. sz. melléklete szerinti mintának (mely minta módosítása – akár a Megrendelő általi, egyoldalú módosítása – nem minősül a jelen szerződés módosításának) megfelelő teljesítésigazolást (a továbbiakban: „Teljesítésigazolás”) állít ki és ad át vagy küld meg tértivevényes levélben Szállító részére. Megrendelő részéről Teljesítésigazolás kiállítására a Megrendelő kapcsolattartója által előzetesen, írásban megnevezett személy jogosult. Szállító az adott teljesítéséről a Megrendelő vonatkozó Teljesítésigazolása birtokában állíthat ki számlát.
    4. Felek – különös tekintettel arra, hogy az érdemi minőségi vizsgálat alapvetően a Jegyalap-tekercsek tényleges felhasználása során értelmezhető – rögzítik, hogy a Teljesítésigazolás kiállítása nem jelent joglemondást Megrendelő részéről (még abban az esetben sem, ha szúrópróbaszerű minőségi ellenőrzés elvégzésére került sor), továbbá Megrendelő kifejezetten fenntartja a szerződésszegésből eredő igényei érvényesítésének jogát arra az esetre is, ha a teljesítést a szerződésszegésről tudva elfogadta és igényét nem jelentette be azonnal Szállító részére.
  1. Megrendelő képviselője aláírásával igazolva köteles a szállítólevélen jelezni az adott leszállításkor általa átvett raklapok számát, mely alapján Szállító a későbbi elszállítás alkalmával a részére átadott raklapok mennyiségét ellenőrizheti. Felek rögzítik, hogy az eseti megrendelések teljesítése során leszállított Jegyalap-tekercseket tartó raklapokat Szállító köteles a Megrendelőnél hagyni. Megrendelő a raklapokat a Felek által előzetesen egyeztetett időpontban, de legkorábban az adott eseti megrendelés maradéktalan teljesítésétől – az adott megrendelés szerinti utolsó leszállítástól – számított 45 (negyvenöt) naptári napon belül köteles visszaszolgáltatni a Szállító részére. Szállító a raklapok elszállításáról saját költségén köteles gondoskodni. Felek rögzítik, hogy a jelen szerződés szerinti legutolsó teljesítést követően az utolsó eseti megrendelés szerinti mennyiséggel leszállított raklapok vonatkozásában az előzőek szerinti szabályok értelemszerűen irányadók.

1. **Vételár** 
   1. A Jegyszelvények nettó vételára (egységára) az alábbi:

|  |  |
| --- | --- |
| ***Jegyszelvény típusa*** | ***Nettó egységár (Ft/db)*** |
| pénztárgéphez, belföldi jegyek értékesítéséhez használandó jegyszelvény |  |
| fedélzeti eszközhöz használandó jegyszelvény |  |
| pénztárgéphez, nemzetközi jegyek értékesítéséhez használandó jegyszelvény |  |
| automatában, belföldi és nemzetközi jegyek értékesítéséhez használandó jegyszelvény |  |

A jelen, 3.1. pontban meghatározott vételárak a jelen szerződés időbeli hatályának első évében – azaz a jelen szerződés hatálybalépésétől számított 1 (egy) éves időtartamon keresztül – nem módosíthatók. Szállító jogosult a vételárakat legfeljebb a KSH által a tárgyévet megelőző naptári évre megadott fogyasztói árindex …………………. %-ának (………………………. százalékának) megfelelő mértékben módosítani a jelen szerződés időbeli hatálya 2. (második) és 3. (harmadik) naptári évében, az adott naptári év első napjától kezdődő hatállyal, mely változás nem minősül a jelen szerződés módosításának. Amennyiben a 2. (második), illetőleg 3. (harmadik) naptári év első napján a releváns inflációs ráta nem áll rendelkezésre, akkor Felek annak közzétételét követően számolnak el egymással a kezdőnaptól eltelt időszak vonatkozásában. (Az általános infláció alatt Felek a KSH honlapján fogyasztói árindex megnevezés alatt közzétett mutatót értik.) A jelen bekezdés szerinti ármódosítást oly módon kell elvégezni, hogy az előzőek szerint korrigált vételárat (egységárat) a matematika általános érvényű szabályai alapján két tizedes jegy pontosságú (egész fillér pontosságú) összegre kell kerekíteni.

* 1. Felek rögzítik, hogy a 3.1. pont szerinti árak magukban foglalják Szállító jelen szerződés szerinti feladatai határidőre történő teljesítésének összes költségét; erre tekintettel Szállító Megrendelővel szemben semmiféle többlet-térítési vagy költségtérítési igénnyel semmilyen jogcímen nem élhet. Felek a félreértések elkerülése érdekében rögzítik, hogy a Szállító köteles a jelen szerződés teljesítésével összefüggésben felmerülő mindazon költséget – ideértve pl. a kreatívok kiszerkesztésével kapcsolatos, nála felmerülő költségeket, a próbagyártás költségét a teljesítési helyszínre szállítás és az ott történő kirakodás költségét, a raklapok jelen szerződés szerinti rendelkezésre bocsátásának és elszállításának költségét is – viselni, melynek Megrendelő általi viselését a jelen szerződés nem írja kifejezetten elő és/vagy amelyhez kapcsolódó Szállító általi költségviselést a jelen szerződés nem korlátozza kifejezetten. Felek a félreértések elkerülése érdekében rögzítik továbbá, hogy a leszállításra kerülő Jegyalap-tekercseket tartalmazó dobozok vételárát a jelen szerződés szerinti árak magukban foglalják és ezen dobozok a Megrendelő általi Jegyalap-tekercs átvétellel a Megrendelő tulajdonába kerülnek.

Felek rögzítik, hogy a jelen szerződés tárgyát képező Jegyalap-tekercsek csomagolása után a környezetvédelmi termékdíjról szóló 2011. évi LXXXV. törvény szerinti környezetvédelmi termékdíj megfizetésére a jelen szerződés mindkét Fél általi aláírásának időpontjában…………………[[1]](#footnote-2) köteles, a 2011. évi LXXXV. törvényben foglaltak szerint. Szállítónak a jelen szerződés megkötését megelőző eljárásban a környezetvédelmi termékdíj vonatkozásában tett nyilatkozata a jelen szerződés 5. számú mellékletét képezi. Felek rögzítik, hogy Szállító teljes körű felelősséggel – ideértve különösen a kártérítési felelősséget – tartozik a jelen szerződés 5. számú melléklete szerinti nyilatkozatban rögzített adatok – különös tekintettel a Jegyalap-tekercsek környezetvédelmi termékdíj fizetésének alapját szolgáló termékjellemzők (pl. tömeg) – helytállóságáért.

Felek megállapodnak, hogy amennyiben a jelen szerződés tárgyát képező Jegyalap-tekercsek csomagolása után a Szállító által fizetendő és a Megrendelőre a Szállító számlájában áthárított környezetvédelmi termékdíj mértéke módosul – akár nő, akár csökken, akár bevezetésre kerül, akár megszűnik utána a termékdíj-fizetési kötelezettség (ideértve azon esetet is, ha a továbbiakban már nem a Szállítót terheli e fizetési kötelezettség és/vagy annak Megrendelőre történő áthárítására a továbbiakban már nem jogosult) –, akkor Szállító a módosított mértékű termékdíjat jogosult a vonatkozó változás hatálybalépésének időpontjától kezdődően érvényesíteni Megrendelővel szemben az érintett Jegyalap-tekercsek egységáraiban, mely változás nem minősül a jelen szerződés módosításának. Az esetleges változás(ok)ról a Szállító köteles a Megrendelőt haladéktalanul, de legkésőbb a változás hatálybalépésének napjáig írásban értesíteni, mely kötelezettség elmulasztásáért Szállító teljes felelősséggel tartozik. A Szállító az értesítése mellékleteként köteles az 5. számú melléklet szerinti nyilatkozatot aktualizált tartalommal megküldeni a Megrendelő részére, melyet Felek a jelen szerződéshez folytatólagos alszámozás (5/1. sz. melléklet, 5/2. sz. melléklet stb.) csatolnak.

* 1. Felek rögzítik, hogy a 3.1. pont szerinti ár módosítására a 3.1. és 3.2. pontban kifejezetten rögzítetteken kívül nincs lehetőség. Szállító nem jogosult a jelen szerződés feltételeinek, így különösen az áraknak a módosítását kérni bármely devizaárfolyam változására, finanszírozási kockázat megváltozására vagy bármely, a 3.1. és 3.2. pontban rögzítetteken kívüli makrogazdasági hatásra hivatkozással vagy ha valamely adókulcs nő vagy csökken, új vám kerül bevezetésre, egy adófajta megszűnik, vagy bármilyen változás történik bármely adófajta értelmezésében vagy alkalmazásában a jelen szerződés teljesítése során, amelyet a Szállítóra, alvállalkozójára vagy alkalmazottaira kivetettek vagy kivetnek, különösen a jelen szerződés teljesítésével kapcsolatosan.

Az adók – ide nem értve a Megrendelő által fizetendő, áthárított általános forgalmi adót –, esetleges vámok és illetékek viselése Szállító által történik. Erre tekintettel ezen költségek hatóságok, illetve harmadik személyek felé történő megfizetése Szállító kötelezettsége.

* 1. Szállító visszavonhatatlanul kijelenti, hogy a jelen szerződés megkötését megelőző közbeszerzési eljárás során az ajánlatában a jelen szerződés szerinti egységára a jelen szerződésben – különösen a 3.2. és 3.3. pontban – foglaltakra figyelemmel határozta meg.

1. **Fizetési feltételek** 
   1. Szállító a számláit a hatályos jogszabályokban foglaltaknak megfelelően köteles kiállítani.
   2. Szállító a számlákon köteles feltüntetni különösen:
      * Szállító bankszámlaszámát és számlavezető bankjának nevét;
      * a jelen szerződés nyilvántartási számát (…../201…/START);
      * a teljesített eseti megrendelés számát (………..);
   3. Szállító számláját a teljesítést követő 15 (tizenöt) napon belül köteles kiállítani és megküldeni a Megrendelőnek. A Teljesítésigazolás egy másolati példányát Szállító köteles az adott számlájához mellékletként csatolni. A számlán feltüntetett teljesítési időpont megegyezik a tényleges teljesítés napjával (ÁFA törvény 55. §).
   4. Megrendelő előleget nem fizet, és biztosítékot nem nyújt Szállító részére; egyéb szerződést biztosító mellékkötelezettségek nem terhelik.
   5. Szállító a számláját Megrendelő részére a következő címre köteles megküldeni:

MÁV-START Zrt.

1426 Budapest, Pf.: 27.

* 1. Megrendelő mindaddig jogosult a Szállító számláját visszautasítani, amíg az nem felel meg maradéktalanul a jelen szerződésben foglaltaknak. A hibás, hiányos, téves címre megküldött vagy egyéb okból nem a jelen szerződés rendelkezéseiben és/vagy a hatályos jogszabályokban megfogalmazottaknak megfelelő számla visszautasításából eredően a Szállító Megrendelővel szemben igényt nem érvényesíthet és köteles helyt állni a Megrendelőt a jelen az ilyen esetekből kifolyólag érő összes kárért. Az előzőekben részletezett esetekben a fizetési határidő a megfelelő számla kézhezvétele napján kezdődik.
  2. Szállító visszavonhatatlanul kijelenti és vállalja, hogy nem fizet, illetve számol el a jelen szerződés teljesítésével összefüggésben olyan költségeket, melyek a Kbt. 56. § (1) bekezdés k) pontja szerinti feltételeknek nem megfelelő társaság tekintetében merülnek fel, és melyek Szállító adóköteles jövedelmének csökkentésére alkalmasak.
  3. Felek rögzítik, hogy a jelen szerződés szerinti kifizetések az adózás rendjéről szóló 2003. évi XCII. törvény 36/A. §-ának hatálya alá esnek, melynek értelmében a havonta összesen nettó 200.000,- Ft-ot meghaladó kifizetések esetén a számla kifizetésének feltétele, hogy a Szállító 30 (harminc) napnál nem régebbi, nemlegesnek minősülő együttes adóigazolást mutasson be, adjon át, vagy küldjön meg Megrendelő részére, vagy pedig a kifizetés időpontjában szerepeljen a köztartozásmentes adózói adatbázisban.
  4. Amennyiben Megrendelő a jelen szerződésben kifejezetten meghatározott vagy egyéb, vonatkozó jogszabály alapján felmerülő bármely okból a kifizetés visszatartására kényszerül, a jogszerű visszatartás következtében bekövetkező későbbi, részleges vagy teljes kifizetésből eredően Szállító Megrendelővel szemben semmiféle igényt – különös tekintettel a késedelmi kamat, kamat vagy egyéb költség megtérítésére irányuló igényre – nem érvényesíthet.
  5. Megrendelő a szállító számláját annak kézhezvételétől számított 30 (harminc) naptári napon belül, banki átutalással fizeti meg Szállító részére, Szállítónak a számlában megjelölt bankszámlájára. Felek megállapodnak, hogy Megrendelő fizetési kötelezettsége azon a napon minősül pénzügyileg teljesítettnek, amikor az adott díjat, ellenértéket Szállító számlavezető pénzintézete a Szállító bankszámláján jóváírta vagy jóvá kellett volna írnia.
  6. Megrendelő késedelmes fizetése esetén Szállító a Ptk. 6:155. § (1) bekezdésében foglaltakkal összhangban a késedelemmel érintett naptári félév első napján érvényes jegybanki alapkamat nyolc százalékponttal növelt mértékű késedelmi kamat felszámítására jogosult.

* 1. A Megrendelővel szembeni bármilyen követelés engedményezése (ide értve annak faktorálását is), valamint a Megrendelővel szembeni bármilyen követelésen zálogjog alapítása csak a Megrendelő előzetes írásbeli hozzájárulásával lehetséges. Szállító a Megrendelővel szembeni követelés előzetes írásbeli hozzájárulás nélküli engedményezésével (faktorálásával) vagy azon zálogjog alapításával szerződésszegést követ el, melynek alapján Szállítót kártérítési felelősség terheli.

1. **A Megrendelő által a Szállító részére biztosított felhasználási jogosultságok**
   1. Megrendelő kijelenti, hogy a jelen szerződés szerinti Jegyszelvények műszaki specifikációi vonatkozásában használati mintaoltalommal rendelkezik, melyek lajstromszámát a jelen szerződés megkötését megelőző közbeszerzési eljárásban az ajánlattevők rendelkezésére bocsátotta. Megrendelő erre tekintettel mindösszesen azt engedélyezi Szállító részére, hogy a jelen szerződés tárgyát képező Jegyalap-tekercsek Megrendelő részére történő leszállításához a jelen szerződés szerinti műszaki specifikációnak megfelelő Jegyalap-tekercseket/Jegyszelvényeket állítson elő.

Felek rögzítik, hogy a Megrendelő részéről az előző bekezdés szerint a Szállító számára biztosított jogosultság nem kizárólagos, térben és időben korlátozott. Ennek megfelelően Szállító kizárólag a jelen szerződés szerinti feladatai teljesítéséhez szükséges mértékben és módon jogosult a jelen szerződés szerinti műszaki specifikációknak megfelelő Jegyalap-tekercsek/Jegyszelvények előállítására; ezen túlmenően egyéb jogosultság nem illeti meg, így különösen, de nem kizárólagosan nem jogosult felhasználni (ide értve, különösen a jegyértékesítést, reklámfelület-hasznosítást, továbbértékesítést etc.) a Jegyalap-tekercseket/Jegyszelvényeket, és a jelen szerződésben rögzítetteken túlmenően nem jogosult azok hasznosítására, gyártására, behozatalára, beszerzésére, megvásárlására, bérgyártására és bármelyfajta előállítására, áttekercselésére.

* 1. Felek a félreértések elkerülése érdekében rögzítik, hogy a jelen, 5. fejezetben rögzített „hasznosítási jog” kifejezés tartalma jelenti azon jogosultságot is, hogy a hasznosítási jog jogosultja – a Megrendelő – az adott dokumentum, anyag, leírás, termék, eljárás, képi megjelenítés hasznosítására másnak engedélyt (licenciát) adjon; a Megrendelőt megillető kizárólagos hasznosítási jog kiterjed továbbá a Jegyalap-tekercsek és/vagy Jegyszelvények gazdasági tevékenység körében való előállítására, használatára, behozatalára és forgalomba hozatalára.
  2. Szállító visszavonhatatlanul kijelenti és vállalja, hogy tartózkodik minden olyan cselekménytől, mely azt eredményezi/eredményezheti, hogy a jelen szerződés tárgyát képező Jegyalap-tekercseket és/vagy Jegyszelvényeket a Megrendelő ne a kizárólagos választása szerinti bármely személytől rendelje meg. Ilyen cselekménynek minősül különösen, de nem kizárólagosan bármely a szellemi tulajdon védelmével kapcsolatos jogosultság bármely nyilvántartásba történő bejegyeztetése (pl. gyártási, előállítási szabadalom, használati minta, formatervezési minta bejegyeztetése, egyéb iparjogvédelmi eljárások), ideértve annak kérelmezését vagy e kérelem előállításának bármely előfeltétele kidolgozását is.
  3. Felek rögzítik, hogy a jelen szerződés szerinti műszaki specifikációknak megfelelő Jegyszelvények/Jegyalap-tekercsek vonatkozásában Megrendelő bármely szerzői jogának megsértése, illetőleg a jelen, 5. fejezetben foglaltakkal kapcsolatos bármely szállítói szerződésszegés Szállító súlyos szerződésszegésének minősül és Megrendelő ilyen eset bekövetkezése esetén semmiféle póthatáridőt nem köteles biztosítani Szállító részére.
  4. Felek rögzítik, hogy a jelen, 5. fejezetben foglaltak korlátozás nélkül, értelemszerűen irányadók a Megrendelő által a jelen szerződésben foglaltakkal összhangban a Szállító részére átadásra kerülő kreatívok vonatkozásában is.

1. **Szállító jogai, kötelezettségei**
   1. Szállító köteles a feladatai elvégzése során a Megrendelővel együttműködni a jelen szerződésben és a vonatkozó jogszabályokban foglaltaknak megfelelően.
   2. Szállító kötelessége az együttműködés feltételeinek Szállító oldaláról történő biztosítása.
   3. Szállító köteles a jelen szerződés szerinti feladatait – mint az ilyen feladatok ellátására szakosodott személy – a tőle elvárható különös gondossággal ellátni. A Szállító a tevékenysége során felkészülten, legjobb szakmai tudása szerint, a rá vonatkozó mindenkor hatályos jogszabályokat és szakmai szabályokat megtartva köteles eljárni. A Szállító e kötelezettségei elmulasztásáért felelősséggel tartozik. Szállító kijelenti és szavatolja, hogy a jelen szerződés teljesítéséhez szükséges szakismeretekkel és – amennyiben ez szükséges – hatósági engedélyekkel rendelkezik.
   4. Szállító kijelenti és szavatolja, hogy a Jegyalap-tekercsek és Jegyszelvények minősége, továbbá a jelen szerződés alapján általa nyújtott szolgáltatások színvonala megfelel az azonos, vagy hasonló jellegű termékek és tevékenység legmagasabb színvonalú nemzetközi gyakorlatának, összhangban van az Európai Unió és a magyar jogrendszer előírásaival.

Szállító visszavonhatatlanul kijelenti és szavatolja, hogy a leszállított Jegyalap-tekercsek és/vagy Jegyszelvények I. osztályú minőségűek és megfelelnek a vonatkozó jogszabályok előírásainak, az irányadó szabványoknak, esetleges irányadó előírásoknak.

Szállító kijelenti és szavatolja, hogy a jelen szerződés tárgyát képező feladatok elvégzése során a tulajdonjog, használati vagy egyéb jog/jogosultság, szerzői jog által védett bármely hardver vagy szoftver, megoldás, adat, szerzői mű, etc. jogosulatlan felhasználására általa nem kerül sor. Felek a félreértések elkerülése érdekében rögzítik, hogy a Megrendelő tartozik felelősséggel a mintaoltalmai esetleges jogszerűtlenségével kapcsolatos összes, akár a Szállítónál, akár harmadik személyeknél felmerült károkért.

* 1. A jelen szerződést a Kbt. 138. § (1) bekezdése szerint a Szállítónak kell teljesítenie. Szállító ugyanakkor a jelen szerződés teljesítéséhez a Kbt.-ben foglalt feltételek szerint jogosult alvállalkozót igénybe venni
     1. A jelen szerződés teljesítésébe a Szállító által bevonni kívánt, a jelen szerződés megkötésekor ismert alvállalkozók adatait a Szállító által a jelen szerződés aláírásával egyidejűleg aláírt, a jelen szerződés 6. sz. mellékletét képező nyilatkozat tartalmazza.
     2. Felek rögzítik, hogy a Szállító új alvállalkozó bevonására csak a Kbt-ben foglalt feltételekkel jogosult azzal, hogy az új alvállalkozó bevonását a jelen szerződés 6. sz. melléklete szerinti nyilatkozat aktualizált, a Szállító által cégszerűen aláírt 4 (négy) eredeti példányának Megrendelő részére történő megküldésével köteles teljesíteni.
     3. Felek rögzítik továbbá, hogy bármely, a jelen szerződés 6. sz. mellékletét érintő változásról – ideértve különösen, de nem kizárólagosan az alvállalkozói teljesítésének arányának megváltozását – Szállító a jelen szerződés 6. sz. melléklete szerinti nyilatkozat aktualizált, a Szállító által cégszerűen aláírt 4 (négy) eredeti példányának Megrendelő részére történő megküldésével köteles bejelenteni.
     4. A jelen szerződés 6. sz. mellékletének a 6.5.2 és 6.5.3 pontban rögzítettek szerinti változása nem minősül a jelen szerződés módosításának. Felek rögzítik, hogy a 6.5.2 és 6.5.3 pont szerinti aktualizált mellékletet Szállító – a benyújtás sorrendjében – folytatólagos alszámozással (6/1., 6/2., 6/3. stb.) ellátva köteles benyújtani a Megrendelő részére.
     5. Szállító a 6.5.2 és 6.5.3 pontban rögzítettek kapcsán kifejezetten kijelenti, hogy a Kbt-ben rögzített, az alvállalkozók vonatkozásában irányadó szabályokkal maradéktalanul tisztában van és minden intézkedést megtesz ezen rendelkezések betartása érdekében, továbbá a jelen szerződés aláírásával kifejezetten tudomásul veszi, hogy e kötelezettségei megszegése a részéről súlyos szerződésszegésnek minősül, melyre tekintettel Megrendelő jogosulttá válik a jelen szerződés azonnali hatályú felmondására vagy az attól történő elállásra, továbbá Szállítóval szemben a jelen szerződés és a vonatkozó jogszabályok szerinti jogkövetkezmények is korlátozás nélkül érvényesíthetők.
     6. A Megrendelő vagy a nevében eljáró személy (szervezet) a szerződés teljesítése során korlátozás nélkül jogosult ellenőrizni, hogy a jelen szerződés teljesítésében a Szállító oldalán a jelen szerződés 6. sz. melléklete szerinti alvállalkozó(k) vesz(nek)-e részt.
     7. Szállító a teljesítéshez az alkalmasságának igazolásában részt vett szervezetet a Kbt. 65. § (9) bekezdésében foglalt esetekben és módon köteles igénybe venni, valamint köteles a teljesítésbe bevonni az alkalmasság igazolásához bemutatott szakembereket. E szervezetek vagy szakemberek bevonása a Kbt. 138. § (2) és (4) bekezdésében rögzítettek figyelembevételével maradhat el, továbbá helyettük a Kbt. 138. § (2) és (4) bekezdésben rögzítettek figyelembevételével vonható be más szervezet vagy szakember (ideértve az átalakulás, egyesülés, szétválás útján történő jogutódlás eseteit is).
     8. Szállító tudomásul veszi, hogy a jelen szerződés teljesítése során személye csak a Kbt. 139. §-ában rögzítettek figyelembevételével változhat meg.

* 1. Szállító az általa a teljesítésbe bevont alvállalkozókat megillető díjak, alvállalkozók felé történő megfizetéséről köteles gondoskodni, és az alvállalkozók nem jogosultak semmilyen díj- költség vagy egyéb követeléssel a Megrendelővel szemben fellépni. Szállító az alvállalkozók kiválasztásáért és teljesítésükért, a titoktartási kötelezettség velük történő betartatásáért a fentiekben részletezetteken túlmenően a Polgári Törvénykönyv szabályai szerint felel.
  2. Amennyiben a Szállító a jelen szerződés megkötését megelőző közbeszerzési eljárás során a gazdasági és pénzügyi alkalmasság igazolásához más szervezet kapacitásaira támaszkodva felelt meg, a Kbt. 65. § (8) bekezdése alapján az a szervezet, amelynek adatait a jelen szerződés megkötését megelőző közbeszerzési eljárás során a Szállító a gazdasági és pénzügyi alkalmasság igazolásához felhasználta, a Ptk. 6:419. §-ában foglaltak szerint kezesként felel a Megrendelőt a Szállító teljesítésének elmaradásával vagy hibás teljesítésével összefüggésben ért károk megtérítéséért.
  3. Szállító vállalja, hogy a jelen szerződés teljesítése során olyan szakértőket, alvállalkozókat, teljesítési segédeket alkalmaz, akik a feladatok lehető legmagasabb színvonalon történő teljesítéséhez szükséges szakképzettséggel, szakismeretekkel, illetve tapasztalatokkal rendelkeznek. Szállító kötelezettséget vállal arra, hogy a jelen szerződésbe bevontan csak olyan munkavállalót, egyéb természetes személyt foglalkoztat, illetve olyan alvállalkozót, teljesítési segédet alkalmaz, aki a jelen szerződés szerinti feladatok ellátásához szükséges képesítéssel/végzettséggel/szakmai tapasztalattal rendelkezik.
  4. Szállító a Megrendelő Szállítóval ismertetett biztonsági előírásait köteles betartani, illetőleg betartatni alkalmazottaival, alvállalkozóival és a teljesítési segédekkel a szerződés teljesítése kapcsán a Megrendelőhöz való be- és kijutás, valamint az ott szükséges munkavégzés során. Szállító köteles biztosítani, hogy az előzőek szerinti biztonsági előírások ismertetésének megtörténtét és azok tartalmának tudomásulvételét a Szállító érdekkörébe tartozó személyek – az összes érintett természetes személy külön-külön – írásban, kimutatható módon köteles lenyilatkozni. Megrendelő, illetőleg a Megrendelő érdekkörébe tartozó, ellenőrzést végző személy kérése esetén Szállító – a kérés kézhezvételétől számított 1 (egy) munkanapon belül – köteles a megrendelői kéréssel érintett személy(ek) által tett, a biztonsági előírások ismertetésének megtörténtét és azok tartalmának tudomásulvételét igazoló nyilatkozatok eredeti példányait a Megrendelő részére átadni.
  5. Szállító a szerződés teljesítése során szakmai önállósággal, az irányadó jogszabályoknak, szakmai normáknak és szokásoknak megfelelően köteles eljárni.
  6. Szállító köteles a szerződéses feladatok teljesítése során a Megrendelőt folyamatosan tájékoztatni és vele folyamatosan együttműködni. A szállító a gyártás megkezdése előtt, a telephelyén a Megrendelőnek bemutatni köteles a legyártandó szelvényeket (imprimatúrát) jóváhagyás céljából. Szállító köteles a Megrendelőt minden olyan körülményről haladéktalanul értesíteni, amely a feladatai teljesítésének eredményességét vagy határidőre való elvégzését veszélyezteti vagy gátolja. Az értesítés elmulasztásából eredő kárért Szállító felelős.
  7. Szállító kijelenti és szavatolja, hogy a jelen szerződés tárgyát képező, általa leszállított Jegyalap-tekercsek/Jegyszelvények per-, teher- és igénymentesek. Szállító szavatol azért, hogy harmadik személynek nincsen olyan joga, amely a Megrendelőre a jelen szerződéssel átruházott tulajdonjogot és/vagy bármely használati és/vagy hasznosítási és/vagy a jelen szerződés alapján megszerzett bármely jogát korlátozná, vagy kizárná. Harmadik személy ilyen igénnyel való fellépése esetén Szállító közvetlenül fellép a Megrendelő jogos érdekei védelmében. Amennyiben a közvetlen fellépésre bármilyen okból nincs lehetőség, Szállító köteles Megrendelőt olyan helyzetbe hozni, hogy jogos érdekeinek védelme Megrendelő számára többletterhekkel, költségekkel vagy bármilyen egyéb hátránnyal ne járjon.

Felek megállapodnak, hogy amennyiben Megrendelőnek a tulajdonjogát és/vagy bármely használati és/vagy hasznosítási és/vagy a jelen szerződés alapján megszerzett bármely jogát bármilyen módon megsértik vagy veszélyeztetik, Szállító köteles Megrendelővel – külön díjazás és térítési igény nélkül – együttműködni Megrendelő jogai védelme érdekében akár peren kívüli vagy peres eljárásokban. Szállító jelen bekezdés szerinti kötelezettségei a jelen szerződés megszűnését követően is időbeli korlátozás nélkül fennmaradnak. Felek rögzítik, hogy Szállító jelen bekezdés szerinti kötelezettsége elsődlegesen szakmai jellegű közreműködést jelent oly mértékben, mely Megrendelő jelen szerződés alapján megszerzett jogainak hatékony védelme érdekében szükséges és Szállítótól elvárható.

* 1. Szállító visszavonhatatlanul kijelenti és vállalja, hogy nem fizet, illetve számol el a jelen szerződés teljesítésével összefüggésben olyan költségeket, melyek a Kbt. 62. § (1) bekezdés k) pont ka) vagy kb) alpontja szerinti feltételeknek nem megfelelő társaság tekintetében merülnek fel, és melyek Szállító adóköteles jövedelmének csökkentésére alkalmasak.

A Szállító köteles haladéktalanul – erre irányuló külön felhívás nélkül – írásban tájékoztatni a Megrendelőt a Kbt. 143. § (3) bekezdés szerinti ügyletekről, illetve a jelen szerződés teljes időtartama alatt biztosítania kell – erre irányuló külön felhívás nélkül – a Megrendelő számára azt, hogy a Szállító tulajdonosi szerkezete, illetve annak bármely változása megismerhető legyen, olyan mértékben és módon, hogy a Megrendelő az őt a mindenkor hatályos jogszabályok és a jelen szerződés alapján megillető jogait korlátozás nélkül tudja gyakorolni.

* 1. Szállító a Kbt. 136. § (2) bekezdésében foglaltakkal összhangban visszavonhatatlanul kijelenti, hogy az illetősége szerinti adóhatóságtól a magyar adóhatóság közvetlenül beszerezhet a Szállítóra vonatkozó adatokat az országok közötti jogsegély igénybevétele nélkül. Szállító ezzel kapcsolatos, kifejezett és visszavonhatatlan meghatalmazása a jelen szerződés 3. sz. mellékletét képezi. Amennyiben a Szállító nem külföldi adóilletőségű személy, úgy a jelen pont nem alkalmazandó.
  2. A Felek rögzítik, hogy a Szállító a jelen szerződés szerinti kötelezettségei teljesítésének biztosítására teljesítési biztosítékot (a továbbiakban: „Teljesítési Biztosíték”) köteles a Megrendelő rendelkezésére bocsátani a Kbt. 134. § (6) bekezdése a) pontja szerinti formában, az alábbiak szerint.

A Felek a félreértések elkerülése érdekében rögzítik, hogy a Teljesítési Biztosíték rendelkezésre bocsátása, annak összege és/vagy annak igénybevételi feltételei semmilyen tekintetben nem korlátozzák a Szállító jelen szerződés alapján fennálló felelősségét.

* + 1. Felek rögzítik, hogy a Szállító köteles a jelen szerződés megkötésével egyidejűleg a Megrendelő részére a Teljes Keretösszeg nettó értéke 1 %-ának, azaz egy százalékának megfelelő összegű Teljesítési Biztosítékot nyújtani.
    2. Felek rögzítik, hogy a Szállító a fenti mértékű Teljesítési Biztosítékot akár banki vagy biztosítói garancia, akár óvadék, akár bank által vagy biztosítási szerződés alapján kiállított készfizető kezességvállalást tartalmazó okirat/kötelezvény formájában, akár ezen biztosítéki formák vegyes alkalmazásával – így például részben garancia, részben óvadék formájában, stb. – jogosult nyújtani választása szerint.
    3. A Teljesítési Biztosítékot a Megrendelő a Kbt. 134. § (2) bekezdésében írt feltételek mellett, a jelen szerződés 2.1. és 2.2. pontjában meghatározott feladatok elmaradásából fakadó igényei – ideértve a meghiúsulási kötbért is – érvényesítésére veheti igénybe.
    4. Felek megállapodnak, hogy a Megrendelő mindaddig nem köteles a jelen szerződés alapján fennálló kötelezettségeit teljesíteni, amíg a Szállító a Teljesítési Biztosíték nyújtására vonatkozó kötelezettségének nem tesz szerződésszerűen eleget.
    5. Felek a félreértések elkerülése érdekében rögzítik, hogy a Megrendelő a Szállítóval szembeni igényét a Teljesítési Biztosíték igénybevétele mellett és/vagy helyett a Szállítóval szemben fennálló fizetési kötelezettségeivel szembeni beszámítás útján és / vagy a jogszabályok és / vagy a jelen szerződés által lehetővé tett más módon is érvényesítheti. A Felek a félreértések elkerülése végett rögzítik, hogy a Megrendelő jelen pontban biztosított jogának gyakorlása nem eredményezhet a Szállító oldalán kétszeres fizetési kötelezettséget, továbbá a Megrendelő a beszámítási jogával kizárólag a Kbt-ben foglaltakra figyelemmel élhet.
    6. Amennyiben a Teljesítési Biztosíték banki vagy biztosítói garancia formájában kerül rendelkezésre bocsátásra, azt Szállító az Európai Gazdasági Térségről szóló megállapodásban részes valamely állam vagy a Svájci Államszövetség területén székhellyel rendelkező bankkal/biztosítóval köteles kiállíttatni. Az okiratnak az alábbi követelményeknek is meg kell felelnie:

1. a garanciavállaló nyilatkozatnak rögzítenie kell a kibocsátó kifejezett, visszavonhatatlan, önálló fizetési kötelezettségvállalását,
2. a garanciavállaló nyilatkozatnak a Megrendelőt kell jogosultként megjelölnie és tartalmaznia kell a jelen szerzősé azonosításához szükséges adatokat (minimálisan a szerződésszámot és a szerződés megkötésének napját),
3. a garancia érvényesíthetőségének feltételeként csak a jogosult által cégszerűen aláírt írásbeli felszólítás benyújtása köthető ki, amelyben a jogosult írásban nyilatkozik arról, hogy az alapjogviszony kötelezettje nem teljesítette fizetési vagy egyéb szerződéses kötelezettségét,
4. a kibocsátó az alapjogviszony vizsgálatára a garancia lehívásakor nem jogosult,

1. a garanciavállaló nyilatkozatnak az aláírástól kell érvényesnek lennie a garanciavállaló nyilatkozatban rögzített végdátumig,

1. a garanciavállaló nyilatkozat a fenti, a)-e) pontokon kívül csak olyan kérdésekről rendelkezhet, amelyek nem korlátozzák Megrendelő jelen szerződés és a vonatkozó jogszabályok szerinti jogai érvényesíthetőségét,
2. a garanciavállaló nyilatkozat tartalmazhatja, hogy a garancia összege minden, a kibocsátója által teljesített lehívással automatikusan csökken,
3. tartalmaznia kell továbbá a kibocsátó pontos és teljes nevét, székhelyét, a jogosult nevét és székhelyét,

1. a garancia számát vagy egyedi azonosítóját,

1. minden oldalon pecsétet és cégszerű aláírást,

1. a pontos összeget – összeghatár-jellegű megjelöléssel – számmal és betűvel,
2. a legfeljebb 15 banki munkanapban megállapított fizetési határidőt,
3. annak kijelentését, hogy a garanciából származó bármely jogvita esetén a magyar jog az irányadó és a rendes magyar bíróságok az illetékesek.

* + 1. Amennyiben a Teljesítési Biztosíték készfizető kezességvállalást tartalmazó okirat/kötelezvény formájában kerül rendelkezésre bocsátásra, azt Szállító az Európai Gazdasági Térségről szóló megállapodásban részes valamely állam vagy a Svájci Államszövetség területén székhellyel rendelkező bankkal/biztosítóval köteles kiállíttatni. A kötelezvény formai és tartalmi követelményeire vonatkozóan a 6.15.6. pontot értelemszerűen kell alkalmazni azzal az eltéréssel, hogy ahol a 6.15.6. pont garanciavállaló nyilatkozatot említ, azon kötelezvényt, ahol kibocsátót, azon kezest kell érteni.
    2. Amennyiben a Szállító a Teljesítési Biztosítékot részben vagy egészben óvadék formájában nyújtja, annak összegét a Megrendelőnek a Szállítóval a jelen szerződés megkötését megelőzően közölt számú bankszámláján köteles letétbe helyezni, és a visszavonhatatlan átutalás megtörténtét és a Szállító bankszámlájának előzőek szerinti megterhelését igazoló teljes bizonyító erejű banki igazolást köteles átadni a Megrendelő részére. A teljesítési óvadék letétbe helyezési kötelezettség a teljesítési óvadék összegének a Megrendelő bankszámláján történt maradéktalan jóváírásakor minősül pénzügyileg teljesítettnek. Megrendelő az ilyen módon letétbe helyezett összeg után kamatot nem fizet.
    3. Felek rögzítik, hogy a Teljesítési Biztosíték érvényessége a jelen szerződés hatályba lépésétől számított 3. (harmadik) hónap utolsó napja.

A Teljesítési Biztosíték érvényességét a Szállító köteles megfelelően meghosszabbítani, ha bármilyen okból a jelen szerződés 2.1. és 2.2. pontjában meghatározott feladatai maradéktalan és szerződésszerű teljesítésére (azaz az összes kreatív szerződésszerű kiszerkesztésére és Megrendelő általi elfogadására, valamint a próbagyártások Megrendelő általi elfogadására az összes Jegyalap-tekercs típus esetében) eddig az időpontig nem kerülne sor. A Felek megállapodnak, hogy a jelen szerződés szerinti meghosszabbításnak és/vagy kicserélésnek a Szállító legkésőbb a Megrendelőnél lévő (lejáró) Teljesítési Biztosíték lejártát 15 (tizenöt) naptári nappal megelőzően köteles eleget tenni és a Megrendelő részére a meghosszabbított és/vagy új Teljesítési Biztosítékot átadni.

Amennyiben a Szállító elmulasztja a meghosszabbított és / vagy új Teljesítési Biztosíték Megrendelő részére határidőben történő átadását, úgy a Megrendelő jogosult a Teljesítési Biztosíték teljes összegét lehívni.

* + 1. A Megrendelő a Teljesítési Biztosítékot attól a naptól számított 30 (harminc) napon belül szabadítja fel külön nyilatkozatával és küldi vissza és / vagy fizeti vissza, amikor a jelen szerződés 2.1. és 2.2. pontjában meghatározott feladatok maradéktalanul és szerződésszerűen teljesítésre kerültek (azaz az összes kreatív szerződésszerű kiszerkesztése és Megrendelő általi elfogadása, valamint a próbagyártások Megrendelő általi elfogadása az összes Jegyalap-tekercs típus esetében megtörtént).

1. **Megrendelő jogai, kötelezettségei**
   1. Megrendelő köteles a Szállító szerződésszerű teljesítéséhez szükséges adatok, információk Szállító részére – a Szállító határidőben történő teljesítéséhez mindenben megfelelő határidőn belül – történő rendelkezésre bocsátására. Megrendelő tudomásul veszi, hogy abban az esetben, ha késedelmesen vagy hibásan teljesíti adatszolgáltatási vagy egyéb – pl. közreműködési – kötelezettségét, úgy az adott körben a Szállító egyidejű késedelmét kizárja.
   2. Megrendelő a Szállító szerződésszerű teljesítését követően a jelen szerződésben meghatározott feltételek alapján köteles megfizetni a szerződésszerű teljesítés ellenértékét.
   3. Megrendelő kötelessége az együttműködés feltételeinek Megrendelő oldaláról történő biztosítása (kapcsolattartók, elérhetőségek).
   4. Megrendelő lehetővé teszi a Szállító által írásban meghatározott személyeknek, hogy a jelen szerződés szerinti feladataik ellátásához szükséges esetekben és időtartamig beléphessenek Megrendelő helyiségeibe/területeire.
   5. Szállító tudomásul veszi, hogy a Megrendelő – vagy általa a jelen szerződés teljesítésébe bevont bármely személy – jogosult a Szállító előzetes értesítése mellett bármikor ellenőrizni a szerződésben foglaltak teljesítését. Amennyiben a Megrendelő az ellenőrzése során hiányosságot észlel, azt a Szállítóval írásban közli; Szállító a felszólításban megadottaknak megfelelően, ésszerű határidőn belül köteles a hiányosságokat megszüntetni.

Felek rögzítik, hogy Megrendelő egyszemélyes – 100 %-os – tulajdonosának, a MÁV Zrt-nek a 2/2011. (12.01) EVIG határozata alapján a MÁV Zrt. Biztonsági Igazgatósága a Szállítót a teljesítései során ellenőrizheti (és e minőségében a Megrendelő által az előző bekezdés első mondata szerinti, ellenőrzésbe „bevont” személynek minősül), mely ellenőrzési jogosultság kiterjed a szerződéses feltételek betartásával, teljesítésével összefüggő ellenőrzésre, irat- és adatszolgáltatás kérésre, helyszíni ellenőrzésre, meghallgatásra is. Szerződő Felek rögzítik, hogy a Megrendelő – akár az általa bevont harmadik személy (különös tekintettel a MÁV Zrt. Biztonsági Igazgatóságára) – ellenőrzési jogosultsága gyakorlásának akadályozása a Szállító súlyos szerződésszegésének minősül.

* 1. Felek a félreértések elkerülése érdekében rögzítik, hogy a Megrendelő jelen szerződésben rögzített jogosultságai gyakorlásának elmulasztása nem mentesíti a Szállítót a kötelezettségei és felelőssége alól.
  2. Szállító a jelen szerződés aláírásával visszavonhatatlanul és kifejezetten hozzájárulását adja a Ptk. 6:209. § (1) és (2) bekezdései szerint ahhoz, hogy Megrendelő a Ptk. 6:208-6:210. §-aiban foglaltaknak megfelelően a jelen szerződést harmadik személyre átruházza. A Szállító vállalja, hogy a Megrendelő ez irányú írásbeli megkeresése esetén az előzőektől függetlenül is minden szükséges nyilatkozatot, intézkedést haladéktalanul – de legkésőbb a megkereséstől számított 5 (öt) napon belül – megtesz annak érdekében, hogy a Megrendelő oldalán a szerződés-átruházás bármely fennakadás és / vagy szükségtelen késedelem nélkül megtörténhessen. Felek rögzítik, hogy a szerződés-átruházás a Ptk-ban foglaltakkal összhangban a Szállító teljesítéseit nem teheti terhesebbé.
  3. Megrendelő köteles a feladatai elvégzése során a Szállítóval együttműködni a jelen szerződésben és a vonatkozó jogszabályokban foglaltaknak megfelelően.
  4. Megrendelő teljes felelősséggel tartozik az alkalmazottai és közreműködői, alvállalkozói, teljesítési segédei által a Szállítónak okozott mindennemű kárért.
  5. Megrendelő köteles a Szállítót minden olyan körülményről haladéktalanul értesíteni, amely a Szállító feladatai teljesítésének eredményességét vagy határidőre való elvégzését veszélyezteti vagy gátolja.

1. **Jótállás (Garancia)**
   1. Felek rögzítik, hogy a jelen szerződés vonatkozásában a jótállás az irányadó magyar jogszabályok szerinti jótállási kötelezettséget – ideértve kifejezetten a jog- és kellékszavatosságot is – jelenti, a jelen szerződésben foglalt feltételekre is figyelemmel. Hacsak a jelen szerződés kifejezetten eltérően nem rendelkezik, a jótállás teljes körű, azaz az kiterjed a Szállító által a jelen szerződésben foglaltaknak megfelelően leszállításra kerülő Jegyalap-tekercsekre/Jegyszelvényekre teljes körűen kiterjed. Felek rögzítik, hogy Megrendelő – kizárólagos választása szerint, az alábbi pontok szerinti, kifejezetten rögzített, egyes részletszabályok mellett – ugyanazokat a jogosultságokat érvényesítheti a jótállás alapján, mint amelyeket a vonatkozó jogszabályok a szavatosság kapcsán biztosítanak Megrendelő számára.
   2. Felek kifejezetten rögzítik, hogy Szállítót a jelen szerződés alapján a jótállási felelősség korlátozás nélkül, teljes körűen terheli, így Szállító jótállást vállal különösen az alábbiakért:

* a jelen szerződés tárgyát képező Jegyalap-tekercsek/Jegyszelvények mindenben szigorúan megfelelnek a jelen szerződésben és mellékleteiben (ideértve különösen, de nem kizárólag az 1. számú melléklet szerinti részletes műszaki leírásokat) foglaltaknak, továbbá a vonatkozó jogszabályi és hatósági előírásoknak, szabványoknak, szokványoknak;
* a jelen szerződés keretében leszállításra kerülő összes Jegyalap-tekercs/Jegyszelvény megfelel a felhasználás céljának, követelményeinek;
* a szerződés alapján szállítandó Jegyalap-tekercsek/Jegyszelvények, továbbá a gyártáshoz felhasznált valamennyi szellemi termék jogtiszta;
* a leszállításra kerülő Jegyalap-tekercsek/Jegyszelvények per, teher és igénymentesek, így azokon Megrendelő tulajdonszerzését semmi nem akadályozza;
* Szállító jótállási kötelezettsége fennáll az alvállalkozókkal vagy közreműködőkkel elvégeztetett munka, általuk teljesített bármely feladat vonatkozásában is;
* valamennyi Jegyalap-tekercs/Jegyszelvény új, első osztályú, gyári eredeti termék.

Felek kifejezetten megállapodnak, hogy a jótállás időtartama alatt a Szállító a felelősség alól csak akkor mentesül, ha bizonyítja, hogy a hiba oka a teljesítés után keletkezett.

A Szállító csak akkor mentesül a meghibásodáshoz kapcsolódó szavatossági, jótállási, etc. kötelezettségei alól, ha bizonyítja, hogy a hiba oka a Megrendelő és/vagy teljesítési segédje magatartására vezethető vissza, ideértve az ok-okozati összefüggés bizonyítását is. Felek rögzítik, hogy a jelen szerződés, annak mellékletei, illetve a Felek képviselőinek kommunikációjában bármely ezzel ellentétes rendelkezései semmisnek tekintendők.

* 1. A jótállási idő kezdete a Jegyalap-tekercsek és Jegyszelvények vonatkozásában a Teljesítésigazolás Megrendelő általi kiállításának napja; a jótállási idő vége a Teljesítésigazolás kiállításának napjától számított 8 (nyolc) év.
  2. Megrendelő a jótállás körébe tartozó, általa felfedezett hibát köteles haladéktalanul jelezni a Szállítónak. Felek a félreértések elkerülése érdekében rögzítik, hogy hibának minősül azon eset is, amennyiben a Jegyalap-tekercseket tartalmazó doboz(ok) kevesebb Jegyalap-tekercset tartalmaznak, mint amennyi darabról a Teljesítésigazolás kiállításra került.

A bejelentést a hiba részletes leírása mellett minden esetben írásban megtenni.

A probléma bejelentésének fogadását Szállító annak kézbesítését követően haladéktalanul, de legfeljebb 1 (egy) munkanapon belül köteles e-mailben megerősíteni.

* 1. A jótállás időtartama alatt – Megrendelőnek a vonatkozó jogszabályokban rögzített jogai korlátozása nélkül – Szállító vállalja, hogy ha Megrendelő a Jegyalap-tekercseket/Jegyszelvényeket a Szállító által a Megrendelő részére átadott tárolási/használati/kezelési útmutató(k)ban meghatározottaknak megfelelően kezelte/tárolta//használta, akkor a hibás Jegyalap-tekercseket haladéktalanul, de legkésőbb 5 (öt) munkanapon belül térítésmentesen hibamentes Jegyalap-tekercsekre cseréli, illetőleg hiány esetén azokat pótolja. (Felek a félreértések elkerülése érdekében rögzítik, hogy adott Jegyalap-tekercs hibásnak minősül abban az esetben is, amennyiben azon akár csak egy Jegyszelvény is hibás.)

Felek megállapodnak, hogy amennyiben Szállító nem tesz eleget a fentiekben rögzített kicserélési kötelezettségének, Megrendelő jogosult helyettesítő terméket/termékeket más személytől Szállító költségére beszerezni. Ebben az esetben Megrendelő Szállítóval szemben az általa a helyettesítő terméket biztosító személy részére igazoltan megfizetett összeget jogosult érvényesíteni egyéb jogai gyakorolhatósága mellett.

Felek a félreértések elkerülése érdekében rögzítik, hogy a jelen pontban rögzítettek semmilyen tekintetben nem korlátozzák a Szállító jelen szerződés szerinti, a hibás és/vagy késedelmes teljesítéssel összefüggésben fennálló felelősségét.

* 1. A kicserélt Jegyalap-tekercsek/Jegyszelvények Megrendelő általi átvételét Megrendelő a jelen szerződés 2. fejezetében rögzített, mennyiségi és minőségi vizsgálattal kapcsolatos előírások alapján végzi.
  2. Amennyiben a jótállási idő alatt a Jegyalap-tekercsek/Jegyszelvények hibája ismétlődő jelleget mutat, ami tervezési, anyag-, minőségi és/vagy más ehhez hasonló hibára vezethető vissza és ez a hiba az összes Jegyalap-tekercs/Jegyszelvény 10 %-ánál (tíz százalékánál) merül fel – tekintet nélkül a hiba bekövetkezésének időpontjára –, úgy ez sorozat meghibásodásnak minősül. Egy hiba ismétlődő jellege csak akkor áll fenn, ha ugyanazok az elemek azonos módon hibásak/hibásodnak meg. Ebben az esetben a Megrendelőnek jogában áll – kizárólagos választása szerint – követelni a Szállítótól az összes, részére a jelen szerződés hatálya alatt leszállított összes Jegyalap-tekercs teljes körű cseréjét (tekintet nélkül arra, hogy az adott Jegyalap-tekercs még jótállás alatt áll-e), melynek Szállító köteles a Megrendelő által meghatározott ésszerű, de 15 (tizenöt) napnál nem hosszabb idő alatt eleget tenni.

Az esetleges sorozathibák esetén a jótállási idő a kicserélt Jegyalap-tekercsek/Jegyszelvények vonatkozásában a csere dátumával újra kezdődik.

* 1. Felek a félreértések elkerülése érdekében rögzítik, hogy a jelen szerződésben meghatározott jótállási időtartamok lejárta nem érinti a Megrendelőt jogszabály alapján megillető szavatossági jogok gyakorolhatóságát a vonatkozó jogszabályi rendelkezésekkel összhangban. A szavatosságra – kellék-, termék- és jogszavatosság – és a jótállásra egyebekben a Ptk. rendelkezéseit kell alkalmazni.

1. **Felelősség, szerződésszegés, kötbér, kártalanítás**
   1. Felek a jelen szerződés megszegésével, vagy a szerződésen kívül okozott károkért egymással szemben teljes felelősséggel tartoznak (ide értve különösen, de nem kizárólagosan a közvetlen és közvetett, illetve következményes károk, valamint az elmaradt haszon megtérítését is, a Szállító esetében függetlenül attól is, hogy azokkal a Szállító a szerződés megkötésekor vagy akár a szerződésszegéskor számolhatott-e vagy sem, illetőleg azt előre láthatta-e vagy sem).

Megrendelő közvetlen kárának minősül a vasúti személyszállítási szolgáltatásnak a Szállító által jelen szerződés alapján nyújtott tevékenység nem vagy nem megfelelő teljesítéséből eredő, illetve azzal összefüggő, a Megrendelőt terhelő mindennemű költség, kár, egyéb fizetési kötelezettség is, tekintet nélkül a jogosult személyére. Szállító a neki nem felróható következményes károkért felelősséggel nem tartozik.

Felek kifejezetten rögzítik továbbá, hogy amennyiben a Szállító érdekkörébe tartozó okból a Megrendelő és a közlekedésért felelős minisztérium között létrejött és/vagy létrejövő közszolgáltatási szerződés – beleértve azok esetleges módosításait is – alapján a Megrendelő bármilyen kötbér-, kártérítés fizetésére válik kötelezetté vagy más hasonló joghátrányt szenved el – ideértve azt az esetet is, ha a Megrendelő valamely előnytől elesik –, Szállító köteles megtéríteni a Megrendelő valamennyi igazolt kárát és/vagy teljes körűen kártalanítani a Megrendelőt.

Szállító kijelenti, hogy a jelen szerződés megkötését megelőző közbeszerzési eljárásban az ajánlatát a jelen pontban foglaltak figyelembevételével határozta meg.

* 1. A késedelembe esett, illetve hibásan teljesítő Szállító (amennyiben a késedelem illetve a hiba számára felróható és orvosolható) köteles a teljesítésre – amennyiben a jelen szerződés vagy annak mellékletei adott eset vonatkozásában nem rögzítenek pontos póthatáridőt – olyan megfelelő ésszerű póthatáridőt vállalni, amely Megrendelő számára is elfogadható. A Megrendelő által engedélyezett póthatáridő nem haladhatja meg a 8 (nyolc) napot.

A póthatáridő engedélyezése nem érinti Megrendelő szerződésszegéséhez kapcsolódó jogait, igényeit; a póthatáridő engedélyezése a Megrendelő részéről nem jelent joglemondást. Megrendelő – kizárólagos és szabad mérlegelése szerint – a póthatáridő alatt is jogosult kötbérigénye érvényesítésére.

* 1. Felek a Szállító késedelmes-, hibás-, valamint nem teljesítése esetére kötbérfizetésben állapodnak meg.

* + 1. A jelen szerződésben vállalt kötelezettségeknek bármely okból Szállítónak felróhatóan nem a szerződésben megállapodott teljesítési határidőre történő teljesítése (késedelmes teljesítés) esetén Szállító késedelmi kötbért köteles fizetni Megrendelő részére, melynek mértéke a késedelem minden megkezdett naptári napja után az adott, késedelemmel érintett Jegyszelvény-mennyiség nettó vételárának …..%-a, azaz …….. százaléka.
    2. Amennyiben Szállító a jelen szerződésben rögzített határidőt bármely okból elmulasztja, és nem kerül sor a Megrendelővel egyeztetett póthatáridő tűzésére vagy a teljesítésre kitűzött póthatáridő eredménytelenül telik el, a szerződést – Megrendelő teljes szerződéstől történő elállása vagy a szerződés Megrendelő általi felmondása esetén – nem teljesítettnek kell tekinteni. Nem teljesítésnek minősül továbbá az az eset, amennyiben Megrendelő a jelen szerződést azonnali hatályú felmondással felmondja. Nem teljesítés esetén Szállító nemteljesítési kötbért köteles fizetni, melynek mértéke a meghiúsulással érintett szerződéses rész nettó ellenértékének 25 %-a, azaz huszonöt százaléka. Felek a félreértések elkerülése érdekében rögzítik, hogy a meghiúsulással érintett szerződéses rész fogalmába a Teljes Keretösszegnek a szerződés megszűnése napjáig a Szállító részére még jogszerűen ki nem fizetett része is beleértendő.

Felek a szerződés részleges felmondása vagy elállása vonatkozásában rögzítik, hogy a fentiekben rögzített „szerződéses rész” kitétel – kizárólag a jelen pont alkalmazásában – az alábbi arányszámok szerint veendő figyelembe:

|  |  |
| --- | --- |
| ***Jegyszelvénytípus*** | ***Arányszám (% a Teljes Keretösszegből)*** |
| pénztárgéphez, belföldi jegyek értékesítéséhez használandó jegyszelvény | 77 |
| fedélzeti eszközhöz használandó jegyszelvény | 11 |
| pénztárgéphez, nemzetközi jegyek értékesítéséhez használandó jegyszelvény | 3 |
| automatában, belföldi és nemzetközi jegyek értékesítéséhez használandó jegyszelvény | 9 |

Nemteljesítési kötbér alkalmazása esetén Szállító a nemteljesítéssel érintett szerződéses részre vonatkozóan díjigénnyel nem élhet.

* + 1. Amennyiben Szállító teljesítése egyebekben bármely okból nem szerződésszerű (hibás teljesítés), Szállító hibás teljesítési kötbért köteles fizetni, ha a leszállított, adott típusba tartozó Jegyszelvény-mennyiség legalább 0,1 %-a (nulla egész egytized százaléka), hibával érintett. A kötbér mértéke az eseti megrendeléssel megrendelt, adott típusba tartozó Jegyszelvény-mennyiség nettó vételárának 15 %-a, azaz tizenöt százaléka, de legalább 100.000,- Ft esetenként.

Hibás teljesítésnek minősül különösen, de nem kizárólagosan:

* helytelen sorozatszám, sorszám (pl. Megrendelő által megadott sorszámintervallumtól eltérő sorszám, sorszámismétlődés),
* a csomagoláson feltüntetett sorszámtartomány nem egyezik meg a dobozban lévő tekercsek sorszámával,),
* nem megfelelő szín alapnyomások,
* megállító jel (black mark) színmélysége nem megfelelő,
* helytelen méretezés (pl. jegyalap szélessége, tekercselése, hossza),
* ha valamely Jegyszelvényen nincs nyomdai nyomás vagy a nyomott felület hiányos (pl.: nincs rajta sorszám),
* nem megfelelő minőségű papíralapanyag használata,
* ha egy Jegyalap-tekercsen belül legalább 1 (egy) darab használhatatlan Jegyszelvény van,
* ha egy tekercsen belül ragasztott felület van,
* minden esetben, amelyben a Jegyalap-tekercsek és / vagy a Jegyszelvények a jelen szerződés 1. sz. melléklete szerinti műszaki leírásoktól eltérnek.
  + 1. Amennyiben Szállító előre látja, hogy teljesítése nem lesz szerződésszerű (késedelmesen vagy hibásan teljesít, illetve nem teljesít), de erről nem értesíti Megrendelőt, kötbért köteles fizetni, melynek mértéke az elmulasztott értesítés szerinti hibával érintett szerződéses teljesítés nettó ellenértékének 10 %-a, azaz tíz százaléka, de legalább 50.000,- Ft, azaz ötvenezer forint esetenként.
  1. A kötbér esedékessé válik:
* nem teljesítési kötbér esetén, ha a Megrendelő a teljes/részleges elállását/felmondását Szállítónak bejelentette;
* késedelmi kötbér esetén, ha a késedelem megszűnik, a határidő, póthatáridő lejár;
* hibás teljesítés esetén a hiba közlésekor,
* az értesítési kötelezettség elmulasztása esetén fizetendő hibás teljesítési kötbér esetén a kötelezettség elmulasztásának napján; amennyiben ez a nap nem állapítható meg kétséget kizáróan, akkor azon a napon, amelyen a Megrendelő a kötbérigényét a Szállítónak bejelentette.
  1. A Megrendelő kötbérigényéről a számvitelről szóló 2000. évi C. törvény szerinti bizonylatot (kötbért terhelő levelet) állít ki és küld meg a Szállítónak. Felek rögzítik, hogy a jelen szerződés szerinti kötbérek kumulatívak, így akár együttesen, akár külön-külön, akár más jogkövetkezményekkel együtt is alkalmazhatóak a Megrendelő kizárólagos választása szerint.
  2. Megrendelő korlátozás nélkül jogosult a Szállítóval szemben a kötbéreket meghaladó, igazolt kárainak érvényesítésére is.
  3. Kártalanítás
     1. Szállítónak megfelelően kártalanítania kell és meg kell óvnia a Megrendelőt, alkalmazottait és tisztviselőit minden pertől, cselekménytől vagy igazgatási eljárástól, perbeli keresettől, követeléstől, veszteségtől, kártól, költségviseléstől és kiadástól, bármilyen természetű is az, beleértve ügyvédi díjakat és költségeket is, amelyeket a Megrendelő elszenvedett harmadik személyek Szállító jelen szerződés alapján történő eljárásával, tevékenységével összefüggésben.
     2. Ha a Megrendelő ellen bármely a 9.7.1. pont szerinti eljárást megindítanak vagy keresetet nyújtanak be, a Megrendelő erről azonnal – de nem később, mint 15 (tizenöt) napon belül köteles erről Szállítót tájékoztatni.

1. **A szerződés megszűnése, megszűntetése, módosítása**
   1. A jelen szerződés a mindkét Fél általi aláírása napján lép hatályba.

A jelen szerződés megszűnik, amennyiben:

* a Teljes Keretösszeg kimerül (ideértve azon esetet is, ha annak terhére már nem adható le a jelen szerződés szabályai szerint eseti megrendelés) és mindegyik Fél a jelen szerződésben vállalt összes kötelezettségét teljesítette, és az összes teljesítés és annak maradéktalan elszámolása megtörtént (Szerződő Felek az egyértelműség érdekében rögzítik, hogy a Megrendelőnek a jelen szerződés 1.2.1. pontja szerinti kötelezettségvállalását teljesítenie kell. Amennyiben e kötelezettségvállalás teljesítése előtt a szerződés bármely, a Megrendelő érdekkörébe eső okból megszűnik, a Megrendelő köteles a Szállító ebből eredő igazolt kárait megtéríteni Szállító részére.);
* a jelen szerződés hatályba lépésétől számított 3 (három) év eltelt és nincs folyamatban eseti megrendelés teljesítése, mely esetben annak szerződéses teljesítésével és annak elszámolásával szűnik meg a szerződés;
* a Felek a jelen szerződés közös megegyezéssel történő megszüntetéséről szóló megállapodása hatályossá válik;
* Megrendelő a jelen szerződést felmondja vagy attól eláll;
* Szállító a jelen szerződést azonnali hatályú felmondással felmondja.
  1. Szerződő Felek megállapodnak, hogy Megrendelő – a jelen szerződésben és a vonatkozó jogszabályokban rögzített jogainak teljes körű érvényesíthetősége mellett, az ott rögzítetteken túlmenően – jogosult a jelen szerződéstől – mérlegelése szerint – részben vagy egészben elállni, vagy választása szerint a jelen szerződést azonnali hatállyal felmondani, különösen – de nem kizárólagosan – ha:
     1. Szállító a jelen szerződésben meghatározott valamely kötelezettségével késedelembe esik és azt a Megrendelő által a jelen szerződés szerint meghatározott póthatáridőre sem teljesíti;
     2. Szállító a jelen szerződésben meghatározott valamely kötelezettségét hibásan teljesíti és – amennyiben a hiba orvosolható – azt a Megrendelő által a jelen szerződés szerint meghatározott póthatáridőre sem teljesíti szerződésszerűen;
     3. az adott leszállításban leszállított Jegyalap-tekercsek legalább 20 %-a (húsz százaléka) – mely az adott eseti megrendelés tartalma függvényében típusonként külön-külön veendő figyelembe – hibával érintett;
     4. a Szállító által a Megrendelőnek fizetendő kötbérek összege a jelen szerződés nettó Teljes Keretösszegének 30 %-át, azaz harminc százalékát eléri;
     5. Szállító a jelen szerződés alapján fennálló bármely egyéb kötelezettségét megszegi, és az Megrendelő ésszerű megítélése és a vonatkozó jogszabályi rendelkezések alapján súlyos szerződésszegésnek minősül, feltéve, hogy Szállító a Megrendelő felhívására a szerződésszegést a jelen szerződés szerint meghatározott póthatáridő alatt nem orvosolja;
     6. Szállító a 7.5. pontban rögzítettek szerinti súlyos szerződésszegést megvalósítja;
     7. Szállító a Megrendelővel való együttműködési kötelezettségét súlyosan vagy ismétlődően megszegi vagy egyébként olyan magatartást tanúsít, amely jelen szerződés fenntartását lehetetlenné teszi;
     8. a Szállító a Megrendelő vagy Megrendelő szerződő partnerei (ideértve az üzemeltetőt is) jó hírnevét, harmadik személyekkel fennálló üzleti kapcsolatát veszélyeztető magatartást tanúsít;
     9. Szállító megszegi a titoktartási kötelezettségét.
  2. Megrendelő a jelen szerződést felmondhatja vagy – a Ptk-ban foglaltak szerint – a szerződéstől elállhat a Kbt. 143. § (1) bekezdésében rögzített esetekben.
  3. A Megrendelő köteles a szerződést felmondani, vagy – a Ptk.-ban foglaltak szerint – attól elállni, ha a szerződés megkötését követően jut tudomására, hogy a Szállító tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.
  4. Megrendelő jogosult és egyben köteles a szerződést felmondani – ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon – ha:
     1. a Szállítóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) pontjában meghatározott valamely feltétel; vagy
     2. a Szállító közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) pontjában meghatározott valamely feltétel.
  5. Megrendelő bármikor elállhat a jelen szerződéstől vagy azt azonnali hatállyal felmondhatja a Szállítóhoz intézett írásbeli nyilatkozatával, ha a Szállító ellen csődeljárás/felszámolási eljárás indul, vagy végelszámolását határozza el, feltéve, hogy a mindenkor alkalmazandó jogszabályi rendelkezések alapján ez lehetséges.

Ilyen esetben a Megrendelő elállása/felmondása jogszerűnek minősül, Szállítót kártérítés nem illeti meg.

Szállító a jelen pontban rögzített feltételek bármelyikének bekövetkeztéről haladéktalanul köteles értesíteni Megrendelőt.

A jelen pont szerinti elállási/felmondási ok bekövetkezése esetén Megrendelő póthatáridő biztosítására nem köteles.

A jelen pont szerinti elállás/felmondás esetén a Felek a szerződés megszűnését követő 15 (tizenöt) napon belül elszámolnak egymással.

* 1. Szállító jogosult a jelen szerződést azonnali hatályú felmondással megszüntetni, amennyiben annak jogszabályi feltételei fennállnak, azzal, hogy az azonnali hatályú felmondás gyakorlását megelőzően – amennyiben a szerződésszegés orvosolható – a Szállító írásban ésszerű, de legfeljebb 15 (tizenöt) munkanapos póthatáridőt köteles a Megrendelő részére biztosítani.
  2. Felek kifejezetten megállapodnak továbbá, hogy a Megrendelő jogosult a Szállítónak a jelen szerződésben meghatározott szállítási kötelezettségei teljesítéséig az általános elállási jog gyakorlására, azzal, hogy köteles a Szállító ezzel összefüggésben felmerült igazolt kárai és költségei teljes mértékű megtérítésére, kivéve a következményes károkat és az elmaradt hasznot.
  3. Felek rögzítik, hogy a jelen pontban foglalt megszűnési okok nem érintik a Felek jelen szerződésből eredő egyéb jogainak és kötelezettségeinek fennállását (pl. jótállásból eredő jogok és kötelezettségek, titoktartási kötelezettség).
  4. A jelen szerződés kizárólag a Felek közös megegyezésével, írásban, a Kbt. 141. §-ában foglaltak szerint módosítható.

Nem minősül szerződés-módosításnak a felek cégjegyzékben nyilvántartott adataiban, így különösen a székhelyében, képviselőiben, bankszámlaszámában bekövetkező változás, továbbá a szerződéskötés és teljesítés során eljáró szervezet és a kapcsolattartók adataiban bekövetkező változás.

* 1. A jelen szerződésben meghatározott vagy a jelen szerződés alapján a Megrendelő által a Szállító számára biztosított bármely póthatáridő, orvoslási határidő nem jelent joglemondást a Megrendelő részéről, így Megrendelő a póthatáridő, orvoslási idő biztosításától függetlenül jogosult a hibás teljesítés időpontjától a hibás teljesítésből eredő igények Szállítóval szembeni érvényesítésére.

1. **Vis maior**
   1. Felek mentesülnek szerződésszegésük jogkövetkezménye alól, ha a szerződésszegésre vis maior miatt került sor. Vis maiornak minősül minden olyan rendkívüli, a szerződéskötéskor előre nem látható és a Felek működési körén kívül eső körülmény, amely a Felek által elháríthatatlan, és amely a szerződés teljesítését akadályozza vagy korlátozza. Így például természeti katasztrófa, háborús események, embargók, stb. Nem minősül vis maiornak az olyan sztrájk; üzembezárás, munkamegtagadás, amely a Szállítót, illetve a Szállító szerződéses kötelezettségeinek teljesítésében közreműködő harmadik személyeket érinti.
   2. A vis maior által érintett Fél köteles a másik Felet értesíteni késlekedés nélkül a vis maior bekövetkezéséről vagy fennállásáról, közölve annak várható időtartamát. A vis maior bekövetkezését vagy fennállását igazoltatni kell.
   3. A bejelentés vagy az igazolás elmulasztásával vagy késedelmével okozott kárért a mulasztó Fél felelősséggel tartozik.
   4. A jelen szerződésben szereplő határidők a vis maior által okozott igazolt időtartammal meghosszabbodnak.
2. **Bizalmas információk**
   1. A Szállító titoktartásra kötelezett, és a Megrendelő írásba foglalt, előzetes egyetértése nélkül nem adhat át harmadik személy részére semmilyen dokumentumot. Olyan adatot vagy egyéb információt, amelyet közvetlenül, vagy közvetve kapott a Megrendelőtől a szerződéssel kapcsolatosan, akár a szerződés megkötését megelőzően, akár a szerződés időtartama alatt vagy megszűnése után kapta azt, hacsak a jelen szerződésben nincs máshogy meghatározva, köteles üzleti titokként kezelni. A fentiektől függetlenül a Szállító átadhat alvállalkozójának ilyen dokumentumokat, adatokat és más információkat, amelyeket a Megrendelőtől kapott, de csak olyan mértékig, ami az alvállalkozó szerződés szerinti teljesítéséhez feladatkörében szükséges. Szállító az ilyen alvállalkozótól meg kell, hogy követelje a bizalmas adatkezelés vállalását, hasonlóan ahhoz, ahogy Szállító erre kötelezve van a jelen szerződés szerint.
   2. Szállító fentiekben meghatározott kötelezettsége nem terjed ki azon információra:
3. mely a jelen szerződés aláírásakor nyilvános vagy azt követően közismertté válik úgy, hogy az nem róható fel a Szállító hibájaként,
4. amelyről bizonyítható, hogy a Szállító birtokolta a titoktartási körbe vonásakor és korábban közvetlenül vagy közvetve nem a Megrendelőtől került a birtokába, feltéve, hogy ezen információ nyilvánosságra hozatalára jogosult;
5. amelynek nyilvánosságra hozatalát jogszabály és/vagy hatósági határozat rendelte el;
6. amely egyébként jog szerint válik elérhetővé a Szállító számára egy harmadik féltől, aki nem kötelezett titoktartásra.
   1. A jelen fejezet szerinti követelmények semmiképpen sem gátolhatják a Feleket a jelen szerződésből eredő jogaik bíróság előtt történő érvényesítésében.
   2. A szerződés jelen, 12. fejezet szerinti rendelkezései, követelményei időbeli korlátozás nélkül érvényben maradnak akkor is, ha a jelen szerződés teljesül vagy bármely okból megszűnik.
7. **Értesítések**
   1. Minden, a jelen szerződéssel összefüggő értesítést írásban, (amennyiben ettől eltérő szabályozást a jelen szerződés nem tartalmaz) fax útján vagy tértivevényes postai levélben vagy e-mailben kell közölni a kapcsolattartó személyekkel.

Megrendelő kapcsolattartója:

* Név: Jaczina Dóra, értékesítési koordinátor
* Cím: 1087 Budapest, Könyves Kálmán krt. 54-60.
* Tel.: 06-1-511-31-39
* Fax: 06-1-511-10-01
* e-mail: jaczina.dora@mav-start.hu
* Név: Dóka Zoltánné, személyszállítási koordinátor
* Cím: 1087 Budapest, Könyves Kálmán krt. 54-60.
* Tel.: 06-1-511-23-25
* Fax: 06-1-511-10-01
* e-mail: doka.zoltanne@mav-start.hu

Szállító kapcsolattartója:

* Név:
* Cím:
* Tel.:
* Fax:
* e-mail:
  1. A jelen szerződés alapján megküldött értesítések akkor minősíthetők kézbesítettnek, ha:
* fax esetén az érintett Fél fax-számát is tartalmazó, a sikeres kézbesítést igazoló faxnaplóban megjelölt időpontban;
* e-mail esetén a kézbesítési visszaigazolásban megjelölt időpontban;
* a Felek levélben megküldött (postai tértivevényes) nyilatkozatai a tértivevényben megjelölt időpontban azzal, hogy akkor is kézbesítettnek tekintendők, amennyiben azok „nem kereste”, vagy „eredménytelen” vagy „elköltözött” vagy „címzett ismeretlen” jelzéssel érkeznek vissza. Az így visszaküldött iratot a postai kézbesítés első megkísérlésének napjától számított 5. (ötödik) naptári napra vonatkozó hatállyal kézbesítettnek kell tekinteni.
  1. A Felek egymáshoz intézett nyilatkozataikat írásban kötelesek megtenni. A Felek tudomásul veszik, hogy a Felek levelezési címként a jelen szerződésben meghatározott címet fogadják el. Amennyiben valamelyik Fél pontatlan, téves címet adott meg, illetve elmulasztja értesíteni a másik Felet a levelezési címe változásáról és emiatt válik sikertelenné a kézbesítés, akkor ennek a felelőssége az értesítést elmulasztó Felet terheli.

1. **Konzorcium**
   1. Amennyiben a Szállító konzorcium, minden tag egyetemlegesen felelős a Megrendelő felé a szerződésből fakadó kötelezettségek teljesítéséért és vezetőként az ……… jelölik meg, amely a konzorciumot kötelező hatáskörrel jár el. A konzorcium alapszabálya – mely a jelen szerződés 7. sz. mellékletét képezi – nem változhat a Megrendelő előzetes írásbeli egyetértése nélkül. A konzorcium alapszabályának – a közbeszerzési eljárásban előírtak mellett – tartalmaznia kell, hogy a konzorcium vezetője a konzorciumi tagok milyen hozzájárulása mellett vállalhat további pénzügyi és egyéb kötelezettségeket, illetve a konzorcium vezetőjének megváltoztatására vonatkozó eljárási rendet.
   2. Az …….. a konzorcium vezetőjeként vesz át és ad ki a szerződés alapján minden dokumentumot a Szállító nevében. A konzorcium biztosítja, hogy a konzorcium nevében kiadott és továbbított valamennyi dokumentum megfelel a vonatkozó magyar jogszabályoknak és rendelkezéseknek.
   3. Amennyiben a Szállító nem konzorciumi formában terjesztette elő ajánlatát, úgy a jelen szerződés 14.1.-14.2 pontja nem alkalmazandó.
2. **Egyéb rendelkezések**
   1. A jelen szerződés a Felek teljes, érvényes és a jelen szerződés aláírásának napjától hatályos megállapodását tartalmazza.
   2. Megrendelő és Szállító a szerződés teljesítése érdekében a fentieken túl, általában is együttműködnek. Ennek megfelelően kellő időben egymás rendelkezésére bocsátják a szükséges adatokat, valamint gondoskodnak a teljesítés további feltételeinek megteremtéséről; a teljesítést érintő minden lényeges körülményről haladéktalanul tájékoztatják egymást. Szerződő Felek kijelentik, hogy a szerződés teljesítése során egymással a szerződésben és a vonatkozó jogszabályokban meghatározott módon megfelelően kölcsönösen együttműködnek, és a másik Fél szerződésszerű teljesítésének elősegítése érdekében úgy járnak el, ahogy az tőlük a mindenkori helyzetben – különös figyelemmel a jelen szerződés előírására – elvárható.
   3. Szállító a jelen szerződés aláírásával kinyilvánítja, hogy teljes mértékben ismeri és a szerződés teljesítése során a legteljesebb mértékben figyelembe veszi, és elfogadja a szerződés tárgyát, illetőleg annak megvalósítását és a jelen szerződés egyéb feltételeit valamint a jelen szerződést érintő valamennyi Európai Uniós és magyar jogszabályt.
   4. A Felek a jelen szerződés alapján létrejövő jogviszonyukban független Szerződő Felek. A Felek egyike sem jogosult arra, hogy a szerződéssel összefüggésben a másik Fél képviselőjének tüntesse fel magát, ilyen minőségben járjon el, továbbá, hogy a szerződésre hivatkozással, vagy egyébként olyan megállapodást kössön harmadik személyekkel, amely a jelen szerződésben és/vagy a szerződésben foglaltakkal, illetőleg a vonatkozó Európai Uniós és magyar jogszabályokkal össze-egyeztethetetlen, illetve a szerződés megfelelő teljesítését veszélyeztetheti.
   5. Szállító kijelenti, hogy a Szállító, illetőleg közreműködői vonatkozásában nem áll fenn olyan valós vagy potenciális érdekellentét, amely a jelen szerződés szerint a Megrendelő részére nyújtandó szolgáltatásokat érintené. Szállító kijelenti és szavatolja továbbá, hogy tulajdonosi szerkezetében, és választott tisztségviselőinek vonatkozásában, vagy alkalmazottjaként nem áll jogviszonyban a Megrendelő vezető tisztségviselőjével, az ügyletben érintett alkalmazottal, vagy annak törvény szerint értelmezett közeli hozzátartozójával.
   6. Szállító kijelenti és szavatolja, hogy vele és az érdekkörébe tartozó, a jelen szerződés teljesítésébe bevont egyéb személyekkel szemben a Kbt. 25. §-ában meghatározott összeférhetetlenség nem áll fenn.
   7. Szállító kijelenti és szavatolja továbbá, hogy a jelen szerződés Szállító általi teljesítése nem jelenti, és nem eredményezi bármilyen olyan szerződés vagy kötelezettség megszegését, amely valamely harmadik személlyel kötött szerződés alapján áll fenn, illetőleg valamely harmadik fél tulajdonát képező információ titokban tartására vonatkozik.
   8. Amennyiben a jelen szerződés bármely rendelkezése érvénytelen vagy végrehajthatatlan lenne, a szerződés többi része továbbra is változatlanul érvényben marad, kivéve, ha az érvénytelen rész nélkül a szerződés már nem alkalmas a Felek szándékainak és céljainak elérésére. Felek megállapodnak továbbá abban, hogy az érvénytelen vagy végrehajthatatlan rendelkezést kölcsönösen elfogadható, érvényes, és végrehajtható rendelkezéssel helyettesítik, amely a Feleknek a korábbi rendelkezésben meghatározott szándékait fejezi ki.
   9. A jelen szerződés kizárólag a Felek közös megegyezésével, írásban módosítható, figyelemmel a Kbt. 141. §-ában foglaltakra.
   10. Nem minősül szerződésmódosításnak a Felek cégjegyzékben nyilvántartott adataiban, így különösen a székhelyében, képviselőiben, bankszámlaszámában bekövetkező változás, továbbá az elérhetőségekben, értesítési címben, a kapcsolattartók adataiban bekövetkező változás. Az említett változásokról az érintett Fél a másik Felet – az eset körülményeitől függően – vagy előzetesen írásban 5 (öt) naptári napos határidővel vagy a változás bekövetkezését (bejegyzését) követő 5 (öt) naptári napon belül köteles értesíteni. Ezen bejelentési kötelezettség elmulasztásából, vagy késedelmes teljesítéséből fakadó minden kárért a mulasztó Felet terheli a felelősség.
   11. Szerződő Felek kölcsönösen kijelentik, hogy rendelkeznek a jelen szerződés megkötéséhez szükséges felhatalmazásokkal, és a jelen szerződésben rögzített kötelezettségeik szerződésszerű teljesítéséhez szükséges erőforrásokkal, feltételekkel.
   12. Szállító a jelen szerződés megkötését megelőző közbeszerzési eljárás során nyilatkozott – mely nyilatkozat a jelen szerződés 8. sz. mellékletét képezi – és a jelen szerződés aláírásával is nyilatkozik, hogy a nemzeti vagyonról szóló 2011. évi CXCVI. törvény 3. § (1) bekezdés 1. pontja szerinti átlátható szervezetnek minősül és kijelenti, hogy ismeri az államháztartásról szóló 2011. évi CXCV. törvény 41. § (6) bekezdése jelen szerződés vonatkozásában irányadó rendelkezését, mely alapján központi költségvetési kiadási előirányzatok terhére – azaz a jelen szerződés esetében a Megrendelő által – olyan jogi személlyel, jogi személyiséggel nem rendelkező szervezettel nem köthető érvényesen visszterhes szerződés, illetve ilyen létrejött szerződés alapján nem teljesíthető kifizetés, amely szervezet nem minősül átlátható szervezetnek.

Szállító tudomásul veszi, hogy a 8. sz. melléklet szerinti nyilatkozatban foglaltak változásáról – a változás bekövetkezésétől számított 8 (nyolc) napon belül – köteles a Megrendelőt írásban értesíteni, mely kötelezettségének megszegése súlyos szerződésszegésnek minősül a Szállító részéről. Szállító egyebekben tudomásul veszi továbbá, hogy a valótlan tartalmú nyilatkozat alapján létrejött szerződést Megrendelő jogosult azonnali hatállyal felmondani vagy attól elállni.

* 1. Amennyiben a jelen szerződésben megállapított bármely kötelezettség teljesítésének határideje munkaszüneti napra vagy szünnapra esik, akkor – a Felek kifejezett, eltérő megállapodása hiányában – az esedékesség időpontja a követő első munkanap.
  2. Felek rögzítik, hogy a jelen szerződés elválaszthatatlan részét képezik az 1-8. számú mellékletek; a jelen szerződés kizárólag mellékletével együtt érvényes.

A jelen szerződés mellékletei:

* 1. számú melléklet: a Jegyalap-tekercsek és a Jegyszelvények műszaki leírásai, Megrendelő követelményei
* 2. számú melléklet: gyártói megfelelőségi nyilatkozat
* 3. számú melléklet: a közbeszerzésekről szóló 2015. évi CXLIII. törvény 136. § (2) bekezdése szerinti meghatalmazás *[amennyiben Szállító külföldi adóilletőségű személy]*
* 4. számú melléklet: a Megrendelő teljesítésigazolásának mintája
* 5. számú melléklet: szállítói nyilatkozat a környezetvédelmi termékdíj vonatkozásában
* 6. számú melléklet: szállítói nyilatkozat az alvállalkozókról
* 7. számú melléklet: a ……………… konzorcium alapszabálya *[amennyiben Szállító konzorcium]*
* 8. számú melléklet: átláthatósági nyilatkozat
  1. Felek rögzítik, hogy a jelen szerződés magyar nyelven készült. A szerződéssel kapcsolatos valamennyi kommunikációt magyar nyelven kell folytatni.
  2. A jelen szerződésben nem szabályozott kérdésekben a Polgári Törvénykönyvről szóló 2013. évi V. törvény rendelkezései irányadók. Felek egyebekben rögzítik, hogy a jelen szerződés rendelkezései a hatályos jogszabályokkal összhangban értelmezendők és alkalmazandók.
  3. Felek megállapítják, hogy bármely vita eldöntésre, amely a jelen szerződésből vagy azzal összefüggésben, annak megszegésével, megszűnésével, érvényességével vagy értelmezésével kapcsolatban keletkezik, a polgári perrendtartásról szóló 1952. évi III. törvény rendelkezései szerint hatáskörrel és illetékességgel rendelkező rendes magyar bíróság jogosult eljárni.
  4. A jelen szerződés 4, azaz négy, egymással szó szerint megegyező példányban készült, melyből mindkét Felet 2 (kettő) példány illet meg.

Felek a jelen szerződést közös elolvasás és értelmezés után, mint akaratukkal mindenben megegyezőt, jóváhagyólag írták alá.

Budapest, 201…. ………………

|  |  |
| --- | --- |
| a MÁV-START Zrt. – Megrendelő – képviseletében: | – Szállító – képviseletében: |
| ……………………… | ……………………… |
| Csépke András  vezérigazgató |  |

* 1. sz. melléklet a Jegyalap-tekercsek és a Jegyszelvények műszaki leírásai, Megrendelő követelményei
  2. számú melléklet: gyártói megfelelőségi nyilatkozat

Megfelelőségi nyilatkozat

Alulírott …………………(név) a ………………… (cégnév) ……….. (beosztás) a ………………………..(cégnév) nevében kijelentem, hogy a mindenkori szállításkor a 201…. . . napján sorszámtól sorszámig leszállított …………. jegyalap-tekercsek termelési folyamata során a rendszeresített egyszeri véletlen mintavétel módszerével elvégzett minőségi vizsgálat eredménye szerint a jegyek minősége megfelel a 201…. . .napján megkötött adásvételi keretszerződés rendelkezéseinek.

Budapest, 201….. … …

* 1. számú melléklet: a közbeszerzésekről szóló 2015. évi CXLIII. törvény 136. § (2) bekezdése szerinti meghatalmazás [amennyiben Szállító külföldi adóilletőségű személy]
  2. 4. számú melléklet: a Megrendelő teljesítésigazolásának mintája

**EGYSZERŰSÍTETT TELJESÍTÉSIGAZOLÁS**

*beszerzési előzménnyel nem rendelkező szolgáltatások esetén*

|  |  |
| --- | --- |
| **Vállalkozó neve:** |  |
| **Székhelye:** |  |
| **Megrendelő neve:** | **MÁV-START Vasúti Személyszállító Zrt.** MÁV-START Vasúti Személyszállító Zrt. |
| **Megrendelő székhelye:** | 1087, Budapest, Könyves Kálmán krt. 54-60. |

|  |  |  |  |  |
| --- | --- | --- | --- | --- |
| **Szerződéskötő szervezet kódja és neve:** | 91603 | MÁV-START Zrt. Személyszállítási Szolgáltatásértékesítés | | |
| **Szerződés vagy megrendelés száma:** |  | | | |
| **Teljesítést igazoló szervezet kódja, neve:** | 91603 | MÁV-START Zrt. Személyszállítási Szolgáltatásértékesítés | | |
| **Teljesítés időpontja:**  *(időszakos elszámolás esetén teljesítési időszak)* |  | | | |
| **Basware számlaigazoló neve:**  ***(Kontírozást végző BW felhasználó)*** | Jaczina Dóra | | | |
| **Teljesítés igazoló neve: *(Nyomtatott nagybetűvel)*** | Kurunczi Imréné | | **Telefonszám:** *(Vasúti, városi vagy mobil)* | 06-1-511-12-75 |

|  |  |  |  |  |  |
| --- | --- | --- | --- | --- | --- |
| **Munka megnevezése** | **Me** | **Mennyi-ség** | **Értéke** | | **Megjegyzés** |
| **Egység-ár** | **Nettó összeg** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

Kelt: …………………, ……… ….……………… ………

(helység) (év) (hó) (nap)

|  |  |
| --- | --- |
| ……………………… | …………………….. |
| Vállalkozó | Teljesítésigazoló |

**A teljesítésigazolás eredeti példánya a számla mellékletét képezi!**5. számú melléklet: szállítói nyilatkozat a környezetvédelmi termékdíj vonatkozásában [a nyertes ajánlattevő ajánlata szerinti nyilatkozat csatolandó]

6. számú melléklet: szállítói nyilatkozat az alvállalkozókról

Alulírott ………………….(név), a ……………………………. (cégnév) (székhely:……………………..; cégjegyzékszám:………………………..; adószám:………………………..) arra jogosult képviselőjeként - ……………-jaként (beosztás) – polgári és büntetőjogi felelősségem tudatában, a közbeszerzésekről szóló 2015. évi CXLIII. törvényben (Kbt.) foglaltakkal összhangban visszavonhatatlanul kijelentem, hogy a ……………………… (cégnév), mint szállító és a MÁV-START Zrt., mint megrendelő között a……………………………… tárgyában …………………..(dátum) napján kötött adásvételi keretszerződés teljesítésében a ……………………… (cégnév) részéről a teljesítésbe bevontan az alábbi alvállalkozók vesznek részt, továbbá kijelentem, hogy ezen alvállalkozók nem állnak a Kbt. és a hivatkozott adásvételi keretszerződés megkötését megelőző közbeszerzési eljárásban előírt kizáró okok hatálya alatt.

*Alvállalkozó 1.*[[2]](#footnote-3)

Az alvállalkozó megnevezése:

Képviselőjének neve:

Székhely:

Cégjegyzékszám:

Adószám

Telefon:

Telefax:

A teljesítés azon része, melyhez az alvállalkozó igénybevételre kerül:

Az alvállalkozó teljesítésének aránya az adásvételi keretszerződés teljes értékéhez viszonyítottan:

Az alvállalkozó megrendelő részére történő bejelentésének időpontja: közbeszerzési eljárásban megnevezett alvállalkozó / a szerződéskötésig megnevezett alvállalkozó / a szerződéskötést követően megnevezett és a teljesítésbe ………………. (dátum) napjától bevont alvállalkozó[[3]](#footnote-4)

*Alvállalkozó 2.*

Az alvállalkozó megnevezése:

Képviselőjének neve:

Székhely:

Cégjegyzékszám:

Adószám

Telefon:

Telefax:

A teljesítés azon része, melyhez az alvállalkozó igénybevételre kerül:

Az alvállalkozó teljesítésének aránya az adásvételi keretszerződés teljes értékéhez viszonyítottan:

Az alvállalkozó megrendelő részére történő bejelentésének időpontja: közbeszerzési eljárásban megnevezett alvállalkozó / a szerződéskötésig megnevezett alvállalkozó / a szerződéskötést követően megnevezett és a teljesítésbe ………………. (dátum) napjától bevont alvállalkozó[[4]](#footnote-5)

*Alvállalkozó 3.*

Az alvállalkozó megnevezése:

Képviselőjének neve:

Székhely:

Cégjegyzékszám:

Adószám

Telefon:

Telefax:

A teljesítés azon része, melyhez az alvállalkozó igénybevételre kerül:

Az alvállalkozó teljesítésének aránya az adásvételi keretszerződés teljes értékéhez viszonyítottan:

Az alvállalkozó megrendelő részére történő bejelentésének időpontja: közbeszerzési eljárásban megnevezett alvállalkozó / a szerződéskötésig megnevezett alvállalkozó / a szerződéskötést követően megnevezett és a teljesítésbe ………………. (dátum) napjától bevont alvállalkozó[[5]](#footnote-6)

(keltezés – hely, idő) ……………….., 201………………..

………………

…………………

(cégnév)

Vállalkozó

(képviselő neve)

(képviselő beosztása)

[cégszerű aláírás szükséges]

7. számú melléklet: a ……………… konzorcium alapszabálya [amennyiben Szállító konzorcium]

8. számú melléklet: átláthatósági nyilatkozat [a nyertes ajánlattevő ajánlata szerinti nyilatkozat csatolandó]

1. A nyertes ajánlattevő ajánlata alapján töltendő ki (Szállító/Megrendelő/átvállalás alapján harmadik személy), illetőleg amennyiben az ajánlat megtételét követően jogszabályváltozás történt, akkor a megváltozott helyzetnek megfelelően. [↑](#footnote-ref-2)
2. Értelemszerűen annyi alvállalkozó vonatkozásában töltendő ki, ahány alvállalkozó a teljesítésben részt vesz. [↑](#footnote-ref-3)
3. A megfelelő rész aláhúzandó. A szerződéskötést követően megnevezett és a teljesítésbe bevont alvállalkozó bejelentése esetén a dátum is kitöltendő, mely nem lehet korábbi, mint a nyilatkozat megrendelő részére történő bejelentésének napja! [↑](#footnote-ref-4)
4. A megfelelő rész aláhúzandó. A szerződéskötést követően megnevezett és a teljesítésbe bevont alvállalkozó bejelentése esetén a dátum is kitöltendő, mely nem lehet korábbi, mint a nyilatkozat megrendelő részére történő bejelentésének napja! [↑](#footnote-ref-5)
5. A megfelelő rész aláhúzandó. A szerződéskötést követően megnevezett és a teljesítésbe bevont alvállalkozó bejelentése esetén a dátum is kitöltendő, mely nem lehet korábbi, mint a nyilatkozat megrendelő részére történő bejelentésének napja! [↑](#footnote-ref-6)